Kontzertua: Mikel Uraken - Azkue Fundazioa- Euskara sustatzen\n“Udagoeina Jantzan” argazki lehiaketa\nTxioka sarean, Gabon-Agurren Lehiaketa\nHasiera • Euskararen Etxea • Jarduerak Eta Espazioak • Jarduerak • Jarduerak Agenda • Kontzertua: Mikel Uraken\nKontzertua: Mikel Uraken\nUrriak 26, Osteguna\nMikel Uraken (Bilbo-Santutxu, 1982) kantautoreak kontzertua eskainiko du Euskararen Etxean urriaren 26an, Azkue Fundazioak antolaturiko kontzertuan. Neguaren ostean izenburuko disko argitaratu zuen duela bi urte. Gitarra eta ahotsez jantzita dator.\nGrabazioan tradizioan sustraitutako euskal folk garaikideko zazpi doinu berri bildu ditu Urakenek, gordinak, eta era berean sentikorrak, Laboaren eta Bon Iver kanadarraren itzalak bereak eginez. Guztira 42 minutu musika ederrarekin.\nAndoaingo Garate estudioetan grabatu zuen, analogikoki, eta Kaki Arkarazo teknikariaren zuzendaritzapean, eta Javi Letamendia musikari (El Inquilino Comunista, We Are Standard) eta teknikari bizkaitarrak ekoitzi zuen.\nGorka Erostarbe (Berria, Badok.info) kazetariaren aburuz, “apustua ederra, ausarta, eta hunkigarria” da. Staff Magazine argitalpeneko Angel Ignaciok, halaber, hauxe esan du Urakenen lanaren harira: “Disko preziosista da, talentua eta bere lanarekiko konpromisoa haizatzen dituenak”.\nNontzeberrik eginiko elkarrizketa batean hala esaten zuen Mikelek: “Abesti bakoitzak badu bere izaera…batzuetan hitz gehiago eskatzen dute, eta besteetan, berriz, ez horrenbeste. Egia da hemen Euskal Herrian badagoela hitz luzeekin abestiak egiteko joera, baina lehen aipatu dudan bezala, nire ildo propioa jarraitzen dut, eta nahiago dut hitzen sonoritateari garrantzia eman, edukiari baino. Azken finean, ez naiz idazlea, musikaria baizik, eta ahotsa erabiltzen dut beste instrumentu bat izango balitz bezala. Batzuetan, ez dut ezta hizkuntza bat ere erabiltzen, Ekialdetik dator abestia kasu: onomatopeiak erabiltzen ditut, eta nik asmatutako eta inprobisatutako hitzak. (…) Kontzertu batzuk eman ditut disko berriaren errepertorioarekin, eta sumatu dut jendea konturatu dela disko hau askoz pertsonalagoa dela, eta orijinalagoa, aurrekoarekin konparatuz, eta, nolabait, nire bide propioa aurkitu dudala. Pozik nago iritzi horrekin, azken finean, gauza bera uste baitut. Musikari baten eta bere publikoaren artean adostasuna dagoenean, izugarrizko gozamena da”.


The Unbelievers | Faroa\n← Seguruak al dira belar artifizialeko futbol zelaiak?\nEibar.org: aitzindarien omenaldian →\nData: 2014(e)ko urriaren 16a Egilea: Joxe Aranzabal\nAriketa ona izan da The Unbelievers dokumentala itzultzea —euskaraz, Fedegabeak. Zaila, alde batetik, bertan hizlariek oso esaldi luzeak esaten dituztelako, zatika itzuli beharrekoak. Harrigarria, bestetik, ikusita mundu anglosaxoian zientziak zelako oihartzuna duen. Harritzeko modukoa baita ikustea Sydneyko Opera etxeko aretorik handiena jendez lepo bi zientzialariri entzuteko: Richard Dawkins eta Lawrence Krauss. Baita Washington hirian ikustea The Mall pasealekua 30.000 lagunek hartuta, denak ateo, pentsalari libre, arrazionalista eta fedegabe, bilera eta festa egiten.\nMiresmenez ikusten dut, orobat, mundu anglosaxoian zelako ohitura duten eztabaidatzeko: zientzia dela, erlijioa dela, edozer. Leku publiko batean edo plato batean sartu, eta sekulako ahalmena dute anglosaxoiek iritziak trukatu eta elkarren artean eztabaidatzeko. Nahiko nuke hemen ere antzeko zerbait ikusi.\nItzulpen lana ondo etorri zait, halaber, apur bat hobeto ezagutzeko Richard Dawkins, zeinaren El espejismo de Dios irakurrita bainuen, eta, batez ere, Lawrence Krauss fisikaria. Biek nortasun handikoak, eta adimen bizkorrekoak.\nHala ere, bada gauza bat dokumental honetan gustatu ez zaidana: bere kartela. Nire ustetan, dokumentala askoz hobea da, kartelak iradokitzen duena baino. Gusto baduzue, Azpitituluak.com webgunean dituzue euskarazko azpidatziak.\nKategoria: Azpitituluak Etiketak "lawrence krauss", "richard dawkins", azpitituluak, dokumentala, euskara, fedegabeak, unbelievers. Gorde lotura.\n2014(e)ko urriaren 20a 11:51\nIkusi dut dokumentala, eskerrik asko euskaratzeagatik. Akaso interesatuko zaizkizu beste lan hauek ere, Religulous, Bill Maher talk-host eta komediantearekin, eta The Four Horsemen, hau elkarrizketa bat besterik ez, lehen Torrent libre eta ofiziala zuena (orain ezkutatu dute, baina aurkituko duzu beste toki batzuetan).\nLawrence Kraussen liburua duela gutxi irakurri nuen, eta fisika aurreratuaz tratatzen duten gehienak bezala, gogor samarra da, baina beste batzuk baino irensgarriagoa bai, behintzat.\nEztabaidarako zaletasun anglosaxoia aipatzen duzularik, arrazoia duzu: hemen ez da egiten halakorik. Tira, akaso Krauss-Dawkins formatukorik ikusiko dugu, bi hizlari ados samar daudelarik (edo antzeko formatu bat, adibidez, Azpillaga eta Sarasuaren hau, vanilla-elkarrizketa bat azken batean); baina ikuspegi antagonikoen eztabaida (Dawkins apezpikuarekin, Krauss musulman fundamentalistekin) ez da hemen ikusten. Nik uste badagoela premia, egin daitekeela halakorik. Pare bat ingurutan bota dut “ideia” hori, lagun batzuei proposatuz, taula-gaineko eztabaida irekia behar dela, A vs B, politikaz eta beste kontu batzuez jarduteko; baina ez dut uste inor animatzen denik Euskal Herrian halakorik antolatzera. Eta animatuko balitz ere, antagonistarik ausartuko ote zen elkarren artean publikoki eztabaidatzera…\nPendiente dugun beste kontu bat, komunikazioaren alorrean.


Klima eta izurritea - Cristina Enea Fundazioa\n2020/10/15 Ingurumen albisteak\nKlima eta izurritea\nAntonio Guterres NBEko idazkari nagusiak esan zuen, erakundearen Batzar Nagusia inauguratzean, irailaren 15ean. Maria Neira OMEko Osasun Publikoko zuzendariak ere esan du, Coronavirus eta Osasun Publikoari buruzko Iberoamerikako Jardunaldietan. Eta esaten du, halaber, atmosfera globalean astintzen du, oraindik ere gordina den errealitate pandemikoak: koronabirus berriak eta klima-aldaketak tandemean jarduten dute, korapilo beretik datoz.\nNeirak, bere hitzaldian, egunetik egunera nabarmenagoa izan arren, onartzen ez den zerbait ebatzi zuen. "Denbora kontua zen", esan zuen, "kokteleko elementuak zerbitzatuta zeudelako, ingurumenarekin eta ekosistemekin oso harreman txarra izan dugulako". Eta agian okerragoa da. Hala eta guztiz ere, gaixotasunak aurrera egiten jarraitzen duen hondamendia izanik ere, Europako berragertze arriskutsuak barne, oraindik ere drama klimatikoa beste arazo bat dela pentsatzeko joera dugu.\nPertzepzio hori ez da inoiz hain nahasia izan. Duela urte batzuetatik hona ohartarazi izan da ekosistemak hondatzeak, "naturaren suntsipena" ez ezik, gure buruaren suntsipena ere ekarriko zuela. Lehena bigarrenik gabe gertatuko zela irudikatzea akats zahar eta sakona da. Ez garelako gu eta natura, baizik eta gu naturan. Eta sakoneko gaia da, hain zuzen ere, horren barruan nola gauden.\nLabirinto honetako eremu batzuk deszifratzea eta erregistratzea ezinbestekoa da. Biodibertsitatearen murrizketa, adibidez, ez da errealitate koloretsuaren datu hutsa. Espezie gehiago daudenean, aukera gutxiago dago birusek katebegiak ezabatzeko eta giza eremu zurrunbilotsura jauzi egiteko. Biodibertsitatea moteltzen denean, dena nahasten da, aztoratu egiten da, arriskutsuago bihurtzen da. Landareen eta animalien milaka espeziek hesi naturala izateari uzten diote.\nHaien gainean erritmo bizian aurrera egiten badugu, koronabirus berria, edo beste milaka birus, gainera erortzeko aukerak askoz ere handiagoak dira. Saguzarrek edo pangolinek, dirudienez, gure lurraldera bota dute egungo mehatxua, jakin edo nahi izan gabe, baina, lehenago ere bazeuden malaria eta beste gaixotasun batzuk eremu hotzagoetara mugitu izanaren zantzuak, tenperatura globalean izandako ezohiko aldaketen ondorioz.\nEl País egunkarian argitaratutako erreportaje batean, Andeetako patataren laboreei lehen toki altuetan ez zeuden izurriteek nola eragiten dieten erakusten zen. Perun eta beste herrialde batzuetan, badirudi animalia-espezieen trafikoak etorkizuneko pandemia iragartzen duela, edo, gutxienez, eskualde-izurrite oso arriskutsua. Hau ez da kasualitatea. Klima-aldaketak izurrite batzuk sustatzen ditu. Urteetan zehar sekulako zama jarri dugu planetaren gainean, eta orain forma kaltegarrietan lehertzen da.\nMarea horretan, birusek jauzi egin dute guregana, lehen ere gertatu izan den bezala; baina, askoz biztanle gehiago izatean eta munduko leku batetik bestera azkarrago mugitzean, globalizazio biriko hori zorigaiztoko bihurtu da. SARS-CoV2 hegazkinez joan da, 1918ko Espainiako gripearen birusak egin ez zuen bezala, eta gure gainera erori da, biosferak akidura larriaren zantzuak erakusten dituenean eta sute gehiago, urakan gehiago edo tenperatura zoro gehiago daudenean.\nJeremy Rifkin soziologoak horri buruz duela urte (agian hamarkada) batzuetatik idatzi du. Duela gutxi, Neirarekin bat eginez, honakoa esan du: "Ezin dugu esan ezustean harrapatu gaituenik", klima aldaketak giza populazioaren eta hainbat animalia espezieren desplazamendu handiak eragin baititu. Gehiegi izanik– 7.500 milioi baino gehiago –, basoko lurraldea ia gupidarik gabe inbaditu dugu, eta ondoz ondoko iraungipen mingarriak ere eragin ditugu.\nJatorrizko albistea Ramiro Escobar La Cruzek idatzi eta ElPais.com webgunean argitaratua. Jarraitu irakurtzen jatorrizko artikulua hemen.\nKanadak erabilera bakarreko hainbat plastiko debekatuko ditu 2021erako


Ball Errodamenduak, Motor Errodamenduak, Errodamenduak Manufacturer, Good Kalitatea Errodamenduak - Anrui\nAnrui Holding Group Co, SL., Errodamenduak inflexio, bero-tratamendu inplikatuta taldeko enpresa da, ehotzeko eta muntaia baita errodamenduak makina ekoizpen ehotzeko gure marka propioa WWI bezala. profesionala sakona groove errodamenduak fabrikatzaile gisa, gure material kalitatea, prozesuaren azken produktuaren kontrola dugu. WWI errodamenduak oso motor, motor-ibilgailu, garraio-sistema, igogailua eta eskailera mekanikoak, etxetresna elektrikoak, motor nuklear eta abar mundu biratu fidagarri egiteko erabiltzen da.\nkalitatea 1 urteko bermea lan baldintza normaletan ematen diogu. huts kalitatezko hartuta urte batean eragindako bada bakarrik, WWI huts eragin ordezkatzeko eragin new batekin bat nahi dute.\nGure Factory ditu Premier ISO a / TS16949 bihurtu da: 2009 kalitate handiko, kostu-eraginkorra produktuen fabrikatzaileak Certified\nWWI profesionala errodamenduak fabrikatzailea da. Guztiz daukagu Huangshan, Hangzhou, Hubei kokatuta hurrenez 6 fabrikak.


[Sakonean] Neurriz eta errimaz | Geuria\n[Sakonean] Neurriz eta errimaz\nHego Uribeko lau bertsolarik hartu dute parte aurtengo Bizkaiko Bertsolari Txapelketan. Azaroaren 27an Basaurin izango du bigarren nalaurrekoa lehiaketak\nUdaberriko Fasea atzean geratu ondoren, Bizkaiko Bertsolari Txapelketak aurrera darrai udazkenean ere. Urriaren 15ean hasi eta saioz saio abenduaren 17ra bitartean jokatuko dira gainontzeko kanporaketak, finalaurrekoak eta finala.\nAurten Txapelketak formatu aldaketa izan du eta fase berri bat gehitu zioten antolatzaileek: Udaberriko Fasea. Bederatzi saio izan ziren eta 56 bertsolarik parte hartu zuen. Tartean, Hego Uribe eskualdeko hiru bertsolari: Arkaitz Zipitria Mendizabal (18. postuan amaitu zuen 168,5 puntu lortuta), Txaber Ormazabal Villanueva (22. postuan bukatu zuen 164,5 punturekin) eta Iker Garitagoitia Astigarraga (41. postuan amaitu zuen 144,5 punturekin).\nLehenengo 25ak sailkatu ziren Udagoieneko Fasea jokatzeko, eta horiei beste bost bertsolari gehitu zitzaizkien -Bizkaiko Txapelketako finalean inoiz kantatu duten bertsolariak-: Beñat Ugartetxea Ostolaza, Eneko Abasolo Txabarri ‘Abarkas’, Ibon Ajuriagojeaskoa Garmendia, Miren Amuriza Plaza eta Peio Ormazabal Villanueva.\nUdagoieneko Fasea urriaren 15ean hasi zen. Bost kanporaketa, hiru finalaurreko eta final nagusia jokatu behar izango dituzte sailkatu diren 30 bertsolariek.\nLehenengo kanporaketa Mungian izan zen. Bertan Miren Amuriza berriztarrak puntu gehien lortu zituen (531 puntu) eta nalaurrekoetarako txartela eskuratu zuen. Abenduaren 3an Larrabetzun ospatuko den finalaurrekoan parte hartuko du.\nBigarren kanporaketa Sestaon jokatu zen urriaren 22an eta Eneko Abasolo ‘Abarkas’ bertsolariak eskuratu zuen finalaurrekoetarako txartela (447 puntu lortu zituen). Markina-Xemeingo finalaurrekoan kantatuko du azaroaren 19an.\nIgorrek hirugarren kanporaketa hartu zuen urriaren 23an. Beñat Ugartetxeak irabazi zuen kanporaketa 487 puntu lortuaz eta Basauriko finalaurrekoan izango da azaroaren 27an. Arkaitz Zipitria arrigorriagarrak kanporaketa horretan parte hartu zuen eta bosgarren bukatu zuen 382 punturekin.\nUrriaren 29an laugarren kanporaketa ospatu zen Leioan. Bertan. Ibon Ajuriagojeaskoa nagusitu zen 483 puntu eskuratuta eta horrela, finalaurrekoetarako txartela lortu zuen: Larrabetzun izango da abenduaren 3an. Kanporaketa horretan Joseba Artza etxebarritarrak parte hartu zuen eta laugarren bukatu zuen (460 puntu).\nBosgarren eta azken kanporaketa Zaldibarren izan da azaroaren 5ean. Ariketa guztiak egin ostean, Nerea Ibarzabalek lortu zuen puntu gehien batzea (474,5 puntu). Horrela, finalaurrekoetarako txartela lortu du Markina-Xemeingo bertsolariak, eta bere herrian, Markina-Xemeinen kantatuko du azaroaren 19ko finalaurrekoan.\nKanporaketak behin amaituta, azaroaren 19tik abenduaren 3ra bitartean finalaurrekoen txanda iristiko da Bizkaiko hiru udalerrietara.\nAurreneko nalaurrekoa Markina-Xemeinen izango da eta bertsolari hauek parte hartuko dute: Jone Uria, Oihana Bartra, Eneko Abasolo ‘Abarkas’, Nerea Ibarzabal, Joseba Barandiaran eta Txaber Altube Sarrionaindia.\nBigarren finalaurrekoa Basaurin ospatuko da azaroaren 27an Artunduagako kiroldegian, 17:30etik aurrera. Bertan arituko dira Onintza Enbeita, Xabat Galletebeitia, Beñat Ugartetxea, Aitor Bizkarra, Imanol Uria eta Joseba Artza.\nAbenduaren 3an hirugarren eta azken finalaurrekoa helduko da Larrabetzura. Etxahun Lekue, Miren Amuriza, Ibon Ajuriagojeaskoa, Ander Elortegi, Julen Erezuma eta Mikel Goiriena bertsolariak arituko dira bertan.\nA17. Final nagusia Bilbon\nBizkaiko Bertsolari Txapelketako final nagusia abenduaren 17an ospatuko da Bilbon, Bizkaia Arenan. Bertan, Markina-Xemeingo, Basauriko eta Larrabetzuko finalaurrekoetan sailkatutako irabazle bakoitzak parte hartuko du, baita puntuazioz lehenengo bost sailkatuek ere.\nUdagoieneko sarrerak erosteko bi aukera izango dituzte bertsozaleek. Alde batetik, Internet bidez, www.bertsosarrerak.eu webgunean, eta beste alde batetik, saio guztietan jarriko dituzten txarteldegietan. Kasu hauetan, txarteldegiak 16:00etan irekiko dituzte (final nagusiaren egunean 15:00etan).\nSailkatuta: Basauri, Bizkaiko Bertsolari Txapelketa, Hego Uribe\nMikelats Elkarteak III. Parrillada herrikoia antolatu du abenduaren 10ean San Migelen\nBertso harrobia Hego Uribe eskualdean


Apirilaren 2an eta 9an izango dira Harrapazank programako Distirazank eta Dantzazank lehiaketetako galak – Bilbao Euskaraz\nApirilaren 2an eta 9an izango dira Harrapazank programako Distirazank eta Dantzazank lehiaketetako galak\n01/04/2011 UncategorizedIker Olkoz Aldareguia\nGazteen artean euskararen erabilera bultzatzeko eta kultur eskaintza berritzeko, Bilboko Udalaren Euskara Sailak antolatzen duen Harrapazank programaren barruan hainbat berrikuntza izan dira: Enkore taldearen Zer garen izeneko abestiarekin egindako flashmoba edo Distirazanken partaideekin egindako libduba, esaterako. Baina aurtengo ekitaldiari amaiera eman behar zaio eta horretarako, urtero bezala, Distirazank eta Dantzazank lehiaketen galak ospatuko dira.\nAurten 140 gaztek hartu dute parte euren gaitasun artistikoak erakutsiz Distirazank eta Dantzazank dantza-lehiaketan. 12 talde aurkeztu ziren Distirazank lehiaketara eta 25 talde, Dantzazankera. Hasierako taldeetatik 8na iritsi dira finalera modalitate bakoitzean eta azken galan euren gaitasuna erakusteko aukera izango dute.\nEguna: apirilaren 2a\nTokia: Bilborock aretoa\nEguna: apirilaren 9a\nTokia: Bilborock aretoaz\nGala bietan Nerea Alias arituko da aurkezle, eta sarrera doakoa izango da.\nHoriez gain, Ze esatek eta Enkore taldeek kontzertua eskainiko dute apirilaren 8an Bilborocken 20:00etan. Sarrera 6 euro izango da eta BBKren Teleka kutxazainetan, telefonoz edo internetez eskuratu ahal izango da.\nAurreko bidaleta Bertsolari Gazteen XIX. BBK Sariketako finalaurrekoetan da Bilboaldeko taldea Hurrengo bidalketa Ze esatek eta Enkore taldeen kontzertua Harrapazank programaren barruan


Enegarren krisia | Iritzia | Berria\nAurrekontuena izan ohi da legebiltzar batean urteko bozketarik garrantzitsuena, diru publikoa zertan eta nola gastatuko den zehazten duelako. Hartaraino, non kolokan geratzen den aurrekontuak onartzea lortzen ez duen gobernua.\nKatalunian, 2021eko otsailean egindako hauteskundeen ondoren, ERCk eta Juntsek osatzen duten gobernuko lehendakari ERCko Pere Aragones izendatzea adostu zuten bi alderdiok, CUPen babesarekin. Komeni da gogoratzea PSCko Salvador Illak irabazi zituela hauteskundeak. Aragonesi babesa eman zioten hiru alderdien arteko adostasun falta eguneroko ogia izan da aurten Kataluniako politikan. Eserleku baten aldea atera zionez ERCk Juntsi (33-32), oso aukera gutxi dauka ERCk Juntsi ezer ezartzeko.\n2022ko aurrekontuen eztabaida dator, eta, ikusita CUP ez dagoela gobernuak prestatutako aurrekontuak bere hartan onartzeko prest, Comukoekin egin du azken orduko akordioa Aragones presidenteak. Erabaki horrek enegarren krisia sortu du koalizio gobernuan: Juntsen arabera, Aragonesek Comukoekin egindako akordioak aldatu egiten duelako Aragones presidente izendatzeko akordioa, CUP ere biltzen zuena.\nTopatu beharko dute moduren bat gobernabidean dauzkaten ezadostasunek ez dezaten eragotzi prozesuari berriro ekiteko elkarlana.


Unzeta etxeko behatokia berriztuta egongo da egun gutxi barru | Bergarako Udala\nEnviado por Bergarako Udala en Jue, 2019-11-28 09:32\nUnzeta etxea (Bidekurutzeta kalea) XVII. mendeko eraikina da eta XVIII. mendean eraikitako behatoki oso ikusgarria dauka. Eraikina jabego pribatua da, eta jabeek berritu dute erabat hondatuta zegoen behatokia.\nUnzeta etxeak lorategi erraldoi bat zeukan alboan, baina bertan errepidea egiteko lorategia zatitu egin zen. Orduan lurjabetzearen ondorioz 2 miloi pezeta inguru (gaur egungo 12.000 euro) jaso ziren. Diru hori Udalak gorde du eta berritze obra egiteko jabeari eman zaio. Berritzearen gainontzeko gastu guztia jabeak ordaindu du.\nOrdura arteko behatokia berritzea ezinezkoa zen materiala kaltetuta zegoelako. Hortaz, erabaki zen ahalik eta material antzekoak erabilita behatokiaren erreplika fidela egitea. Goitu enpresak gidatu du obra eta ezinbestekoa izan da Biona araztegiak eta inguruko beste enpresa batzuk egindako artisau lana. Horretarako behatoki zaharra atera, desmuntatu eta berria eraiki dute pausoz pauso.\nBai Goitu-ko zein Biona araztegiko arduradunek nabarmendu dute erronka handia izan dela lan hau egitea. "Oso enkargu berezia izan da, ilusionagarria. Artisau eran egin dugu lana erabat, behatoki zaharraren konposizio, forma, material eta ñabardurak berdin jasota. Eta oso gustura gaude emaitzarekin; ea herritarrek zer dioten".\nBehatokiaren lanak ia bukatuta dituzte; laster egongo da ikusgai. Eta datozen egunetan harrizko eskaileran konponketak egingo dituzte.\nHortaz, hau oso albiste ona da herritarrentzat, Bergarako ondarea den eraikin hau ere luzarorako izango dugulako.


Identitatea | Guggenheim Bilbao Museoa\n“Txikitan komiki-marrazkilaria izan nahi nuen (…) Umetan, ez nintzen artista ona, inondik ere. Espresionista abstraktuegia, edo ahari-buru handi bat marrazten nuen, era biziki nahasgarrian. Inoiz ez nuen marrazketa-lehiaketarik irabazten. Gogoan dut Spiderman perfektu bat marraztutako mutiko baten kontra galdu nuela.” (1)\nBigarren Mundu Gerra ostean, hiriburu artistikoa eta kultura-aniztasunaren erdigunea omen zen New York hiria, eta eszenategi bikaina izan zen Jean Micel Basquiatentzat (New York, 1960–1988). Amak ezin besteko rola izan zuen bere heziketan, Basquiat hiriko museoetara eraman baitzuen, eta pertsona ikasia bihurtu, artearen historiako ezagutzak zituena. Hamazazpi urte zituela, graffitia erabiltzen hasi zen, New Yorken barrena mezu irudimentsuak eta zirikatzaileak idatziz eta, gizon beltza zen aldetik, auzitan jartzen zituen kezkagarri zitzaizkion gizarte- eta politika-gaiak. Esperientzia horrek inpaktu handia izan zuen bere garapen artistiko osoan.\nAutorretratua (Self-Portrait, 1984) artelanak artistaren autorretratua erakusten du. Basquiatek adierazi zuenez, oso noizbehinka egiten zituen autorretratuak, baina bere artelan gehienetan bere buruari erreferentzia egiten dioten elementuak aurki daitezke. (2) Nola erretratuetan, hala autorretratuetan, bere identitatea arakatzen du afrikar-amerikar leinuaren kide izateari lotuta. New Yorkeko intelektual-klaseko kide izan eta artearen mundu zail eta elitistan toki bat irabazi arren, Basquiatek ez zituen bere afrikar erroak ahaztu, eta identifikatuta sentitu zen ikusten zuen arraza-bidegabekeria bakoitzarekin, baita pertsonalitate beltz handien garaipenekin ere.\nBasquiatek identitate bikoitz hori bere ibilbide osoan eraman zuen aldean. Bere inguruneko zati izan arren, New York hiria arrotza zitzaion. Bikoiztasun hori gauza konplexua izan zen, bere identitatetik haraindi zihoana, gizarte-, politika- eta kultura-harreman konplexuetan barneratzen baitzen eta, bertan, Basquiat artista bi munduren artean kokatzen zen, zuri eta beltz, etengabeko borroka batean orekaren bila.\nBere artelanek alderdi desberdinetatik tratatzen dute bikoiztasunaren ideia. Basquiatek pertsonak eta objektuak, eta hitzak eta irudiak uztartu zituen errealitate beraren kontrako bi alde erakusteko. Halaber, zuriaren eta beltzaren, argiaren eta ilunaren gaineko ideiak berraztertu zituen, ongiaren eta gaizkiaren gaineko arauak auzitan jarriz.\n1. Henry Geldzahler, “Art: From Subways to SoHo, Jean-Michel Basquiat,” in Jean-Michel Basquiat, erak. kat. Lugano, Suitza: Museo d’Arte Moderna Cittá di Lugano, 2005, 34 eta 46 or.\n2. Dieter Buchhart, ed., Now’s the Time, erak. kat. Toronto: Art Gallery of Ontario; Munich, Londres eta New York: DelMonico Books, Prestel Publications; Guggenheim Bilbao Museoa, 2015, 18. or.\nBegiratu astiro artistaren autorretratua. Deskribatu guztien artean irudian ikusten diren gorputz-ezaugarriak. Nolakoa du ilea? Zein kolore dute bere begiek? Nolakoa du ahoa? Nolako forma eta tamainakoa izango du sudurra? Nolako arropa darama jantzita? Non egongo da?\nErakutsi Basquiaten argazki bat ikasleei, margolanarekin dauzkan antzekotasunez eta desberdintasunez ohartzeko. Hemen aurki ditzakezu Basquiaten argazkiak:\nGoogle: irudiak: Basquiaten erretratuak\nBere aurpegiaren zein alderdi nabarmendu ditu gehiegi? Haien ustez, nola sentituko zen artista autorretratua margotzean?\nArtista gehienek egin dituzte autorretratuak. Zergatik uste dute interesatzen zaiela artistei autorretratua margotzea? Zer gauza konta daitezke autorretratu batean? Esan zehazteko zer ideia adierazten dituen. Galdetu ikasleei zer adierazi nahiko luketen beren autorretratu batean.\nBasquiaten argazki bati begira, zer esango lukete Basquiaten nortasunaz? Bere nortasunaren zein ezaugarri uste dute agertzen direla koadroan?\nEsan konposizioan erabilitako koloreak astiro begiratzeko. Zer sentimendurekin lotzen dute kolore bakoitza? Esan kolore bakoitza identifikatu eta bakoitza definitzeko adjektibo bat adieraz dezatela.\nEskatu zure ikasleei autorretratu bat egiteko. Etxetik argazki bat ekar dezakete, edo ispilu bat erabili. Materiala aukera dezakete: arkatzak, tenperak, etab.\nIkasle bakoitzak bere burua erretratatuko du bere izaeraren ezaugarri nabarmenenak erakutsiz eta, aldi berean, beren buruari buruz kontatu nahi dutenaz gogoeta eginez.\nIkasleek gustuko dituzten gauzez pentsatu behar dute, baita kezkatzen edo garrantzitsu iruditzen zaizkien gauzez ere. Autorretratua konposizioa osatzen duen hondo baten gainean pintatuko dute. Hondo hori toki garrantzitsua izango da haientzat.\nBukatzen dutenean, erakusketa bat antola dezakete ikasgelan eta, bertan, ondutako artelana eta hura sortzean izandako asmoak azal ditzakete.\nSarritan, Basquiatek beste pertsona batzuetan islatuta ikusten zuen bere burua. Autorretratuak edo beste batzuen erretratuak bere identitatea eraikitzeko sortu ohi zituen, eta bere etorki afrikar-amerikarra arakatzeko. Basquiatek bere identitatea arakatzen zuen moduari erreparatzeko, eskatu ikasleei beste ikaskideekin identifikatzen saiatzeko. Atera argazkiak ikasle guztien aurpegiei. Inprimatu eta atera irudien argazkiak zuri-beltzean (ikasle bakoitzak gutxienez 4 fotokopia izan ditzala).\nBanatu ikasleen artean askotariko aurpegien fotokopiak.\nIkasle bakoitzak argazki bana moztuko du zatika, eta aurpegiak zatikatzea eragin.\nBanatu ikasleak hiruzpalauko taldeetan, eta eska egiezu aurpegi berri bat osatzeko, askotariko aurpegien zatiak elkartuz. Collage bat egin dezakete zati horiek elkarren gainean jarriz, elkarren gainean itsatsiz, etab. Era horretan, potreta espresionista bat moldatuko dute.\nKonposizioak margoak erabiliz osatu ditzakete.\nJarri emaitzazko askotariko aurpegiak horman, eta behatu horiei astiro. Eskatu ikasleei adieraz dezatela zein aurpegirekin ikusten duten beren burua identifikatuen, eta zergatik.\nEsan asmatzen saiatzeko aurpegiaren zein zati dagokion nori, eta nola alda dezakeen egindako aldaketak pertsona bakoitzaren identitatea.\nAutorretratua: Pertsona batek bere buruaz egindako irudia, bere gorputz- eta nortasun-ezaugarriak erakusten dituela.\nBikoiztasuna: Gauza edo pertsona berean, bi fenomeno desberdin eta, batzuetan, elkarren kontrako egotea.\nErretratua: Pertsona batek beste bati buruz egindako irudia, bere gorputz- eta nortasun-ezaugarriak erakusten dituela.\nIdentitatea: Berezko ezaugarrien multzo bat, gizabanako edo talde bat besteen aldean berezi egiten duena.\nLeinua: Edozein familiaren arbasoak edo ondorengoak.


Sopelako Udala - Trafikoaren berrantolaketa Akilino Arriolan\nZu hemen zaude: Hasiera Albisteak Trafikoaren berrantolaketa Akilino Arriolan\nAzken eguneraketa: 2021eko uztailaren 01a\nSopelako Udaleko Obra eta Zerbitzu Sailak Akilino Arriola kaleko trafiko-eskema berrantolatzea proposatzen du.\nHorrela, kaleari oinezkoentzako izaera emateko, zirkulazioaren noranzkoetako bat kendu eta oinezkoentzako eta bizikletentzako aisialdi-guneak zabaldu nahi dira. Gaur egun, kaleak bi noranzkoko galtzada du, bai eta 2.00 eta 2.50 metro arteko zabalera duten espaloiak ere, eta horrek zaildu egiten du hainbat pertsona aldi berean espaloitik igarotzea, merkataritza-lokalak daudelako.\nHorrenbestez, Loroño kalearen eta eliza ondoko biribilgunearen artean, Sipiri kalearen parean, Akilino Arriola kaleko zirkulazio-errei bat kentzea aztertzen ari dira. Horrez gain, Landabe eta Enrike Urrutikoetxea kaleek Akilino Arriola kalearekin bat egiten duten irlatxoa eta bidegurutzea ere eremuaren barruan daude.\nHorrela, azalera erabilgarri berria erdiguneko hiri-espazioen erabileraren konfigurazioa aldatzeko erabiltzea planteatzen da, trafikoari irabazitako espazioa oinezkoek eta bizikletek erabil dezaten, hiri-altzariekin eta bidegorri batekin.\nHiri-altzari horiek elementu bereizleak izango dira ibilgailuen eta oinezkoen eremuen artean, aldi berean segurtasun- eta apainketa-elementu izan daitezen.\nBestalde, bidegorriak Zipiriñe ikastetxe publikoa hurbilduko du Loroño kaletik joango den eta, aldi berean, hondartzen eremua udaletxearekin eta Kurtzioko kultur gelarekin lotuko duen etorkizuneko bidegorrira.\nEtorkizunean oinezkoentzako bidea egitea\nJarduketa hori behin-behinekotzat jotzen da eta Akilino Arriola kalea oinezkoentzako bihurtuko den esparruaren barruan dago. Bertan, askoz ere gogo handiagoz jardungo da, zerbitzu eta elementu berriak emango baitzaizkio eremu osoari.\nJarduketa mugatua da, baina egiteko azkarra eta erraza, zonaldea erdi-oinezkoentzat izan dadin, bizilagunek berehala erabili ahal izan ditzaten espazio berriak.\nHelburua Sopelako udalerrian dauden animaliak babesteko, edukitzeko eta saltzeko arauak ezartzea da, animalien eta pertsonen bizikidetza harmonizatuz. Zentzu horretan, Udala txakurrentzako aisialdirako hiru gune gaitu ditu. Ordenantza berriaren beste lan-ildoetako bat CER metodoa aplikatzea da (atzematea, esterilizatzea eta itzultzea), kolonia felinoen kontrol eta kudeaketa etikorako. Sopelak...\nSopelako erdiguneko trafikoaren berrantolaketa abian da\n2022eko martxoaren 16a\nAldaketarik nabarmenenak Sipiri eta Mendieta kaleetan emango dira, noranzko bakarrekoak izatera pasatzen baitira. Mendieta zeharbide eta Haizeder noranzkoz aldatzen baita. Sopelaren ipar zonaldeko trafikoaren eskemaren berrantolaketa mugikortasun-planaren partaidetza-prozesuaren eta Sopeloztar Udalak egindako trafikoaren azterketaren emaitza da. Sopelako erdigunearen eraldaketa itxura hartzen ari da....\nSopelak "Grulla sobre dorado" murala inauguratu du udalerriko puntu beltz bati argitasuna emateko\n2022eko otsailaren 23a\nHorma-pintura ia 300 m2 eta 110 metro lineal dituen hiru hormez osatutako mural “limurtzailea” da, zerbait “argitsua, atsegina eta harmonikoa” erdiesteko beharrizanetik sortua. Hiru horma-irudiak Japoniako kultura tradizionalean oinarrituta daude eta kurriloaren bizi-zikloa osatzen dute. Horma bakoitzean ziklo honetako etapa zehatz bat ikus daiteke. Sopelako Udalak “Grulla sobre dorado” murala inauguratu du...\nBizikleta Puntu berria Loroño kalean kokatu da, BI-634 errepidearen gaineko oinezkoen pasabidearen azpian, Barrikara bidean. Konponketa txikiak eta mantentze-lanak egin ahal izateko beharrezko erremintak ditu, hala nola gurpilak puztea edo aldatzea, torlojuak estutzea, balaztak doitzea edo ziztada bat konpontzea. Sopelak badu bizikletak garbitzeko eta mantentzeko lehen gunea. Udalak, Garraio...\n2021eko irailaren 28a. Hobekuntzak garbiketa jasangarriko zerbitzuan\n2021eko uztailaren 05a. Larrabasterrako mugikortasun-eredua diseinatzeko prozesua abiarazi da\n2021eko uztailaren 01a. Sopelako Udalak iturri berri bat jarri du Skate Park-ean\n2021eko uztailaren 01a. Trafikoaren berrantolaketa Akilino Arriolan


HIMMELSÖ Itzaltegirako eltxo-sarea, beix grisaxka - IKEA\nHIMMELSÖ Itzaltegirako eltxo-sarea\nErraza da orbangabe mantentzea, oihala kendu eta arropa-garbigailuan garbitzen baita.Gehitu sareta bat zure glorietari giro goxoa eta zabala sortzeko, intsektu hegalarietatik babesten duzun bitartean.Diseinatzailea\nGarbitu garbigailuan, gehienez ere 40°C-tan, programa arruntean.Itxi ezazu kremailera garbitu aurretik.\nProduktu hau soluzio batekin tintatu da. Metodo hau zuntz sintetikoetarako erabiltzen da, ur eta kolorante kontsumoa murriztuz. Gainera, tintatzeko beste teknikekin alderatuz, kolorearen irmotasuna hobetzen du.Produktu hau birziklatu edo energia berreskuratzeko erabil daiteke (zure eskualdean eskuragarri egonez gero).Produktu hau egiteko PET botilen gisako iturrietatik lortutako poliester birziklatua erabiltzen dugunez, lehengai gutxiago erabiltzen ditugu, gure ingurumen-inpaktua murrizten dugu eta badauden materialek bizitza berria hartzen dute.\nHIMMELSÖItzaltegirako eltxo-sareaArtikulu kopurua:904.688.52\nZabalera: 26 cmAltuera: 8 cmLuzera: 43 cmPisua: 1.97 kgPaketeak: 1\nMuntatzeko argibideakHIMMELSÖ Itzaltegirako eltxo-sarea904.688.52\nItzaltegirako eltxo-sarea, beix grisaxka


BBC News-ek emandako albistearen arabera, salaketa Kanadako frantses hiztun bikote batek jarri du. Air Canada konpainiak 21.000 dolar ordaindu beharko dizkie kalte-ordain moduan eta barkamen eskutitza ere idatzi beharko die hizkuntza eskubideak ez babesteagatik.\nAir Canada konpainia salatu du frantses hiztun bikoteak. Argazkia: Air Canada.\nBikoteak salatu du hegaldi batean hainbat mezu ingeles hutsez aurkitu dituztela eta beste zenbaitetan frantsesari garrantzi handiagoa eman diotela. Besteak beste, ondoko urraketak adierazi dituzte: segurtasun gerrikoan “jaso” hitza ingelesez baino ez zegoela idatzita; “irteera” hitza frantsesez txikiago jarrita zegoela; hegazkinera igotzeko oharra zehatzago eman zutela ingelesez. Bikoteak adierazi du Air Canadak sistematikoki hausten dituela frankofonoen hizkuntza eskubideak. Hegazkin konpainiak adierazi du bikoteak zorrotzegi interpretatu duela hizkuntza eskubideen araudia. Hala ere, seinaleak bi hizkuntzetan jartzeko ahalegina egingo duela esan du.\nEpaileak ebatzi du hegazkin konpainiak Kanadako elebitasun legeak hautsi dituela eta derrigortuta dagoela bi hizkuntzek estatus bera izan dezaten bermatzen duten arauak errespetatzera.\nKanal hauetan artxibatua: Giza eskubideak | Kanada


Emotikonoak erabili behar ditugu | Informazio teknologien adimentsuaren erabilera\n← Nire haurrak ordu gehiegi ematen du ordenagailu aurrean\nErrugabetasun-presuntzioa garrantzitsua da sare sozialetan →\nEmotikonoak erabili behar ditugu\nPosted on azaroa 5, 2012\tby didakneteuskaraz\nGure seme-alabek bidaltzen dituzten mezuak emotikonoz beteta daude. Emozioak adierazteko, gero eta hitz gutxiago eta iruditxo gehiago erabiltzen dituzte, eta gurasoontzat garrantzitsua da horiek zer diren eta nola erabili behar diren jakitea.\nPertsona batekin aurrez aurre ari garenean, argi ikusten dugu adarra jotzen ari ote den, serio ote dagoen… zer sentitzen duen, alegia. Idatzizko testuetan, aldiz, gaizki-ulertzeak maiz gertatzen dira. Gauza bat esan nahi genuela eta kontrakoa ulertu dela, eta abar.\nHorrelako gauzak gertatu ez daitezen lagungarri dira emotikonoak; eta Messengerren,WhatsAppen, Tuentin edota Facebooken gero eta ohikoagoak dira. Gure seme-alabek etengabe erabiltzen dituzte. Egia esan, sarritan hitzak baino gehiago erabiltzen dituzte.\nHori dela eta, gurasooi ere ongi datorkigu zer diren eta nola erabili behar diren ikastea. Ordenagailuan idazterakoan, teklatuko zeinuekin egin ditzakegu. Ohikoena eta errazena irrifarrea da. Bi puntuak, gidoia eta parentesia istekoa erabilita egingo dugu :-). Eta beste pila bat daude: barrea :-D, keinua ;-), tristura :-(, harridura :-O, txantxa :-P…\nPost hau ikastaroak, sare sozialak atalean eta emotikonoak laburpen hitzekin publikatua izan da. Gogokoetara gehitzeko lotura iraunkorra.


Europako iparraldetik Bilboraino - Bizkaiko Hitza\nEuropako iparraldetik Bilboraino\n2019, azaroak 15 Bidelagunak, Bizkaia 212\nKirol berria bezain arrakastatsua da ibilketa nordikoa. Bilbon talde bat sortu dute kirol hori praktikatzeko: Ipar Izarra Nordic Walking. Marisa Lago da elkartearen sortzaileetariko bat, eta ibilketa nordikoko ikastaroak ematen ditu. “Beharrezkoa da teknika norbaitengandik ikastea; erraza da, baina ez da pertsonek naturalki egiten dugun zerbait”.\nAstero birritan batzen dira, eta, Lagoren ustez, arrakastatsuak dira aste barruan egiten dituzten deialdiak: “Asteartero eta ostegunero geratzen gara, beti ordu berean. Horrez gain, Whatsapp talde bat daukagu, egun horietatik kanpo norbaitek geratu nahi badu kirol hori praktikatzeko”. Ez dira mendira igotzen, aldapek eta bide estuek zaildu egiten baitute kirol horren teknika erabiltzea.\nIbilketa nordikoa egiten dutenek ezinbesteko tresna bat daukate: mendiko makilak. Ohiko makiletatik ezberdintzen dituen eskularru antzeko bat daukate eusteko lekuan. Teknika ondo erabiliz gero, ibiltariek eskularruaren bidez lortzen dute makila lurrera ez jaustea. “Ibilketa mota honetan, makilak gorputza bultzatzeko erabiltzen dira, eta ez sostengatzeko, mendian bezala”, ikastaroetan azaltzen duen moduan kontatu du Lagok. Haren esanetan, oso ekintza simetrikoa eta osoa da. “Mendizaleentzat entrenamendu ona izan daiteke aste barruan egiteko”.\nKirol horren jatorria Finlandian dago. Herrialde hartako eskiatzaileek asmatu zuten, elur sasoia amaitzean eskiatzeko teknika praktikatzen jarraitzeko. 1930eko hamarkadan hasi ziren, eta, urteak pasatu ahala, Europako hainbat herrialdetara zabaldu da.\nIpar Izarra Nordic Walking Bizkaiko talde bakarra da kirol honekin harremana daukana. “Kluba 2012an sortu genuen, baina ezin izan genuen erregistratu. 2018an, Bizkaiko federazioan izena eman ahal izan genuen; ordura arte ez zen existitzen ibilketa nordikoa kirol moduan”. Beraz, urtebete eskas du Bilboko taldeak, eta jada 115 federatu dituzte. Orain arte egindako lanaz oso harro dago Lago: “Gure taldeko kide guztiek praktikatzen dute kirola. Eta ez da batere elitista: ez da ordaindu behar, eta edonork egin dezake”. Taldean hainbat adinetakoak daude; batez besteko adina 50 urte da.\nKluba sortu zenetik orain arte, ibiltarien artean aldaketa bat sumatu du kirolzaleak. “Patologiak zituzten pertsonak etortzen ziren hasieran, medikuaren gomendioz: sorbaldako mina edo belaunekoa zuten pertsonak, besteak beste”. Izan ere, ibilketa nordikoak hainbat onura ditu osasunarentzat. Gorputzaren jarrera zuzentzeko balio du.\nOrain dela gutxi, era berean, txapelketak egiten hasiak dira Ipar Izarra taldeko kide batzuk. “Oraingoz parte hartzaileak gutxi direnez, txapelketak irabazteko modu bat da bertara joatea. Asko korrikalari izandakoak dira, eta aukera bat ikusi dute kirol honetan”.\nDonejakue bidea egiteko oso teknika egokia dela azpimarratu du Lagok. “Askok mendiko makilak erabiltzen dituzte, baina ez dute ondo erabiltzen ibilketa nordikoaren teknika”. Ezjakintasun handia dagoela-eta, kirola ezagutaraztea da taldearen helburua. Hala ere, ez da denbora guztian erabili beharreko teknika bat. Entrenatzaileak ohartarazi duenez, mendian makilak gorputzaren sostengurako erabiltzea zuzena da, baina ibilketa motak tartekatu daitezke. “Mendian gora, eremu lauetan eta jaitsieretan erabil daiteke; asko laguntzen du arnasketarako, adibidez, eta baita giharrak erlaxatzeko ere”.


Bideo marketinaren joerak 2021. urterako | Martech Zone\nBideoa aurten arintzen saiatzen ari naizen arlo bat da. Duela gutxi podcast bat egin nuen The Video Marketing Schooleko Owen eta ahalegin gehigarri bat egitera bultzatu ninduen. Duela gutxi Youtubeko kanalak garbitu nituen, niretzat eta baita ere Martech Zone (Mesedez, harpidetu!) eta bideo onak grabatzeko lanean jarraituko dut, baita denbora errealean bideo gehiago egiten ere.\nNire eraiki nuen etxeko bulegoa iaz eta erosi Logitech BRIO Ultra HD Webcam batera Ecamm Live. Biek argazki harrigarria eskaintzen dute eta nire bulegoak itxura zorrotza du ... beraz, ez dut aitzakiarik! Lanean jarraituko dudala agintzen dut. Nahikoa zaila da argitalpenarekin, podcastarekin eta negozioarekin jarraitzea ... baina badakit mesede egingo diodala ahalegina eginez.\nVideo Marketing estatistikak\nBideoa merkaturatzeko ahaleginak onartzen dituzten estatistika indartsuak daude:\nBezain beste Negozioen% 85 bideo marketina modu batean edo bestean erabili dute 2020an. Hori da % 24 gora duela 4 urte eskasetik.\nNegozioen% 99 erabilitako bideo horrek iaz jarraitzeko asmoa dutela diote ... beraz, jakina, onura ikusten ari dira!\nNegozioen% 92 kontuan hartu beren marketin estrategia orokorraren zati garrantzitsu gisa.\nEzagunak diren Bideo Marketin motak\nBideoa erabiltzen duten merkaturatzaileen% 72k sortzen du azalpen bideoak.\nBideoa erabiltzen duten merkaturatzaileen% 49k sortzen du aurkezpen bideoak.\nBideoa erabiltzen duten merkaturatzaileen% 48k sortzen du testigantza bideoak.\nBideoa erabiltzen duten merkaturatzaileen% 42k sortzen du salmenta bideoak\nBideoa erabiltzen duten merkaturatzaileen% 42k sortzen du bideo iragarkiak.\nBideoaren joera nagusiak:\nBideoaren erabilerak gora egiten jarraitzen du!\nZuzeneko erreprodukzioa mugikor bihurtu da.\nFormatu laburreko bideoek plataforma guztietan nagusitzen jarraitzen dute.\nErabiltzaileek sortutako edukiak konpromisoa eta bihurketak bultzatzen ditu.\nEtxetik lan egiteagatik eta pandemia dela eta, bideo didaktikoak eta lineako prestakuntza bideoak onarpen eta ospea hazten ari dira.\n2020an, AEBetan egindako bideo iragarkien gastuak 9.95 mila milioi dolar lortu zituen. Hau% 13 handituko dela espero da 11.24 milioi dolarreko 2021ean (Statista, 2019).\nBideoak bihurketak bultzatzen ari dira, horietako% 80k bideoak merkaturatzeko ahaleginak zuzenean salmentak handitzea eragin duela esan du eta% 83k ere aukera gehiago lortzen dituztela diote.\nAurreikuspenen arabera, AR eta VR merkatua hurrengo urteetan hazten eta hazten joango da 72.8 milioi dolarreko 2024ean (Statista, 2020).\nEros daitezkeen bideoak gora doaz.\nGutxi gorabehera hamarretik zazpi antolatzaileek beren ekitaldia sarean mugitu behar izan dute 2020an birusaren hedapena geldiarazteko neurrien barruan (PCMA, 2020).\nOberlo-k, ekintzaileek beren merkataritza elektroniko bidezko dropshipping negozioa ikasi, eraiki eta hazteko plataforma zoragarria denez, 2021ean bideo marketinak garatzen jarraitzen duen infografia zehatza ikertu eta bildu du.\nErregistratu Orberlora doan!\nTags: ar bideoakinfluencer bideoaMarketin bideoakoberlobideo pertsonalizatuakdenbora errealean bideoakistorioakbideo bertikalabideo-marketinabideoen estatistikakbideo joerakvr bideoak


San Sebastian klinikaren eraistea hasi da - Uriola.eus\nSan Sebastian klinikaren eraistea hasi da\nprestaldizkaria 2013-10-11 17:49 Bilbo Errekalde\nEraikinaren eraistea erabatekoa izango da -fatxada barne- eta bi hilabetez luzatuko da; etxebizitzen eraikitze lanek 2014ko hasieran hasi eta 28 hilabete inguru iraungo dute. Etxebizitzen merkaturatzea hasi zenetik hilabete gutxi pasatu dira eta dagoeneko sustapenaren %80a saldu da.\nBi urte eta erdian Deustuko hirigintza-paisaia aldatu egingo da lehengo Vicente San Sebastian Klinika kokatuta zegoen lurzoruan eraikiko den etxebizitza-eraikin enblematikoari esker. "Osasun-asistentziaren arloko erreferentea izan zen eraikina hirigintza arloko erreferente izatera pasatzea" nahi dute proiektuaren sustatzaileek. Eraldaketa horretan Edificio Antigua Clínica sustatzaileak lan egingo du, Jauregizar taldeak eta IMQ taldeak osatuta, eta San Sebastian eraikina eraikiko du: 94 etxebizitza, garajeak, trastelekuak eta merkataritza-lokalak, bizilagun berrientzako zerbitzu pribatu eta esklusiboekin, 60 urtez IMQ-ko klinika deustuarra egon den orube berean.\nHorretarako, ostiral honetan Vicente San Sebastian lehengo eraikinaren eraisteari ekingo zaio, bi hilabetez luzatuko dena. Ondoren, etxebizitzen eraikitze-lanak hasiko dira eta 28 hilabete inguru iraungo dute. Beraz, dena aurreikusi den moduan badoa, eraikina 2016 urte hasieran egongo da bukatuta.\nBukatuta dagoenean, San Sebastian Eraikinak diseinua, kalitatea, eragingarritasun energetikoa eta erosotasuna uztartuko ditu, Bilbon parerik izango ez duten zerbitzu esklusibo batzuekin.\nErronka hau ez da berria Jauregizar taldearentzat, 28 urteko eskarmentua baitu hiriaren itxura berritu duten proiektu enblematikoak modu arrakastatsuan burutzen eta hiri gune historikoak bilbotarrentzat berreskuratzen. Besteak beste, aipatzekoak dira Pio Baroja plaza Uribitarten, Errekalde Zumardiaren zabalera, Gas Plaza eta Kale Nagusia 60ko zaharberritzea.\nLan ildo honetan dago San Sebastian Eraikina. Eraikin berriak bi eta hiru logelako 94 etxebizitza izango ditu bost solairutan, eta azken bat terrazadun atiko erakargarriekin. Eraikina osatzeko, lau solairuko garajea, merkataritza-lokalak behe solairuetan eta familien eguneroko bizitza errazteko zein bizi-kalitatea eta elkarbizitza hobetzeko helburua duten espazio eta zerbitzu gehigarriak egongo dira, hala nola: lorategia, kirol-pista, gimnasioa, haurrentzako gunea, bi gela komun haurrentzako orgak eta bizikletak gordetzeko eta solariuma eraikinaren estalkian.\nEraikitze prozesurako materialen eta akaberen kalitate handia ez ezik, eraikitze-xehetasunen erabateko pertsonalizazioa emateko aukera ere eskatu dira. Azalerak 70 eta 96 m2 erabilgarri ingurukoak dira, banaketa zabalekin. Guztietan ere 2 komun, sukaldea erabat hornitua, garajea eta trastelekua daude. Bi gelako pisuek, garajea eta trastelekua barne, 249.000 eurotik gorako prezioa dute (+BEZ); hiru logelakoek, berriz, 368.000 eurotik gorakoa (+BEZ).\nEraikinak diseinu modernoa izango du, hala kanpotik nola barrutik, material iraunkorrak eta kalitatezkoak, eta beti mantentze ahalik eta txikiena eta energia-aurrezpenik handiena bilatu da. Etxebizitzetarako sarbidea atari bakar batetik izango da, eta behin barruan lorategia duen galeria batetik eskailera multzo bakoitzera helduko da, barruko urbanizaziora eta zerbitzu pribatuetara. Eraikin osoak izango du bideo-zaintza zerbitzua sarbideak kontrolatzeko.\nIngurumen-jasangarritasunaren irizpidea aintzat hartu da uneoro erakinaren planifikazioan, Kalifikazio Energetikorik altuena (A maila) lortzeko diseinatu baita. Horretarako, kontuan hartu dira bai neurri pasiboak, energia premiak murrizteko, bai aktiboak, kontsumoak murrizteko. Lehenengoak lortzeko, besteak beste, isolamenduak areagotu dira eta eraikinaren guneak eta beirak fatxaden orientazioaren arabera egokitu egin dira.\nErabiliko diren neurri aktiboak ekoizpen zentralizatuko sistemak dira, kontsumoen banakako kontrolarekin ur beroan eta berogailuan, gas naturalaren bidez eta eguzki panel termikoen bidez. Produkzio sistemak erabiliko dira errendimendu handiko ekipamenduekin, eta energia berriztagarriak ere erabiliko direnez, energia aurrezpen handia lortuko da. Horrek guztiak erosotasun handiagoa bermatuko du etxebizitzen barruan, hala nola abantaila ekonomikoa erabiltzaileentzat, atmosferara isuritako CO2 kantitatea murrizteaz gain.\nSan Sebastian Eraikineko etxebizitzek domotikako azken aurrerabideak izango dituzte, jabeen eguneroko bizimodua erraztearren. Horrela, sakelako telefonoko edozein aplikazioren bidez, berogailua piztu eta itzaltzeko ordua programatu ahal izango da, suteaz ohartarazteko mekanismoak izateko aukera egongo da, ur edo gas isuriak, horniduraren huts-egiteak, hala nola etxebizitzaren barruko zaintza izateko aukera, betiere haurrekin eta nagusiekin pentsatzen.\nEzaugarriei, filosofiari eta ekipamenduari erreparatuta, eraikin paregabea da hirian. Horri esker, merkaturatzea hasi zenetik hilabete gutxi batzuk pasatu ondoren, sustapenaren % 80a salduta dago jada.


Aurten herrira etorri direnekin ongi etorri saioa egingo da abenduaren 1ean Etxelilan\nHemen zaude:Hasiera»Aniztasuna»Aurten herrira etorri direnekin ongi etorri saioa egingo da abenduaren 1ean Etxelilan\nOndarroako Udala 2019-11-22 Aniztasuna\nOndarroako Udalak eta herriko hainbat elkartek herrira etorri berri direnei ongi etorria eman nahi diete. Horretarako bilduko dira udal ordezkariak, herrira etorri direnak eta herriko eragileetako ordezkariak abenduaren 1ean, igandean, Etxelilan, 11:00etan.\nHerriko errealitatea gertuagotik ezagutzeko aukera eman nahi die udalak guztiei. “Ondarroan askotariko elkarteak daude eta hainbat aukera eskaintzen dituzte herrian: Euskara sustatzeko taldeak, kirol taldeak, dantza eta antzerki taldeak, musika taldeak… Bakoitzak beretik aniztasun kulturala bermatzen du eta denok batera gure herriko izaera indartzeko lan egiten dugu. Errealitate kultural hori osatzera dator etorri berriena ere”, esan du Pedro Lasarte Iparragirre Aniztasun zinegotziak. “Mundu oso bat daukagu Ondarroan, herrixka globala da gurea, jatorri anitzeko pertsonez osatuta; eta, aldi berean, nortasun propio handia du. Jendeak edozein aitzaki bilatzen du kalera ateratzeko eta bertan beti da zer egin edo non parte hartu, ekimen ugari izaten dira eta denok har dezakegu parte”, gaineratu du.\nUdalak urtean bi ongi etorri saio antolatzen ditu. Aurtengo lehenengoa ekainean egin zen, eta abenduaren 1ekoa izango da bigarrena. Parte hartu nahi duen herritar ororentzat egongo dira zabalik Etxelilako ateak.\nOndarroako Jatorri Aniztasuna Zenbakitan web zerbitzua aurkeztu du Ondarroako Udalak Etxelilan.


...abana (7), Entziklopedia Britanikoa (1), orratz hipodermikoak (3), iberiar urdaiazpikoa (2), idazluma estilografikoa (1),...\n...aponiarrek eltxoaren proboszidearen antzeko orratz hipodermikoak egin dituzte, min gutxiago ematen dutenak.\nLARRUAZALPEKOA EDO HIPODERMIKOANone\n13.7.2.- Larruazalpeko bidea edo bide hipodermikoaNone\n...orrotz edo ziztakariak, hala nola bisturiak, orratz hipodermikoak, suturarako orratzak, kapilarrak, portak, estalkiak eta age...\n...rita daude. Hipodermiseraino iristen direnez, plexu hipodermikoko hodien odolak elikatzen ditu. Horregatik, ile sendoak eta h...\n...en du. Proteina-zuntzek eratutako paretek ehun hipodermikoa lobulutan banatzen dute. Ehun adiposoa adipozitoizeneko zel...\nFuntzio plastikoa: ehun adiposo hipodermikoak silueta moldatzea.\nKultura-aniztasuna eta gizarte-komunikazioa. Egilea(k) BASTERRETXEA POLO, Jose Inazio. , Udako Euskal Unibertsitatea 2002 (3)\nIkuspuntu hipodermikoaren alde hitz egin duten autoreek giza komunikazioaren eragin-a...\n...u mediatuak eragin zuzena du hartzailearengan, txerto hipodermikoa jarri izan baliote legez. Mezuak, mediatua eta kontsumitua ...\nLondres kartoizkoa da. Egilea(k) ELORRIAGA LOPEZ DE LETONA, Unai. , ELKAR 2009 (1)\n...uen Vera Brent? Katu batek jarri zion injekzio hipodermikoa?\nPartxe bidezko txertoak. Egilea(k) AIZPURUA SARASOLA, Joxerra. Argia, Komunikazio Biziagoa, S.A.L 2010 (1)\n...mia kasuetan abantaila nabarmenak izan ditzake orratz hipodermikoz emandako txertoekin alderatuta. Baina abantaila terapeutiko...\n...>ziren mina kentzeko morfina erabiltzen, orratz hipodermikoz injektatuta. Gerora, morfina pixka bat eraldatuz, opioide e...\n...abana (1), Entziklopedia Britanikoa (1), orratz hipodermikoak (1), iberiar urdaiazpikoa (1), idazluma estilografikoa (1),...


EH Bilduk neurriak proposatu ditu udalaren diru-sarrerak indartzeko, eta dirua eskura izateko krisiak eragin dituen lehentasun berriei aurre egiteko\nUdalaren jasangarritasuna kolokan jarriko ez duen planteamendu integral bat egitea proposatu du EH Bilduk, premia handiena duten alorretan oinarritutako neurriak ezarriz, hala nola, osasunaren, gizarte babesaren eta suspertze ekonomikoaren alorretan. Kalkulatu du 15-20 milioi bitarte inbertitu ahalko direla behar berriei erantzuteko.\nOsasun larrialdiari eta hortik eratorritako krisi sozioekonomikoari aurre egin ahal izateko, EH Bilduk uste du ezinbestekoa dela udalak planteamendu integral bat egitea. Planteamendu horrek finantzaketa nahikoa bermatu beharko du zerbitzuei eta premia berriei erantzuteko, baina ez du luzera begira udalaren jasangarritasuna kolokan jarriko. Bide horrek ezinbestean fiskalitatearen bi alorrak aintzat hartu behar ditu: diru-sarrerak eta gastuak.\nEH Bilduk eginiko aurreikuspenen arabera, diru-sarreretan emango den erorketa 50 milioi euroren bueltan egon daiteke, diru sarrera propioak -tasa eta zerga propioak- eta Arabako Foru Aldunditik FOFELen bidez jasotzen den dirua kontuan hartuta. Gasteizko EH Bilduren bozeramaile Miren Larrionen iritzian, “jaitsiera teoriko hori orekatzeko eta arintzeko esku-hartzea beharrezkoa da orain. Premia eta behar berriak sortu dira, orain arte genituen udalerako genituen aurreikuspen ekonomiko eta fiskalek ez dute balio, lehentasunak aldatu direlako. Aurreikus daitekeen diru-sarreran erorketari aurre egiteko, udalak eskura dituen baliabide guztiak baliatzea beharrezkoa da orain”.\nHalaber, Larrionek argi utzi du datorren egoera ezin dela 2008an hasitako krisiaren errepikapen bat izan: “Krisia ezin da ahulenen bizkarrean erori. Krisi horretan erabakiak hartu ziren gehiengo sozialaren aurka, eta oinarrizko zerbitzuen prekarizazioa eta murrizketa ekarri zuen. Ezin da gauza bera gertatu orain”. Horregatik, EH Bilduk neurri sorta bat proposatu du premia handiena duten alorrak indartzeko: osasuna, gizarte babesa eta suspertze ekonomikoa.\nKrisia hasi zenetik EH Bilduk etenik gabeko harremanak izan ditu gizarte eta ekonomia arloko elkarte eta erakundeekin, eta uneotan sektore ezberdinetako eragileekin bilera erronda egiten ari da, beharren diagnostiko egokia egiteko. Krisia hasi zenetik EH Bilduk arduraz jokatu du. Inoizko krisi sakonena dugu esku artean, eta elkarlana da horretatik ateratzeko gakoa. EH Bildu prest dago bere ekarpenak egiteko eta gainerako alderdi, eta eragile sozial eta ekonomikoekin eztabaidatzeko eta adosteko. Horretarako esparru partekatuak eraiki behar dira, egokiena krisi mahaia izanik.\nUdal diru-sarrerak indartu\nEH Bilduk, diru-sarreren alorrean, iazko likidazioak gastu orokorrerako utzitako soberakina osorik erabili behar dela uste du, baita udalak zorpetze propiora jo behar duela ere, legealdi osorako baliogarria izango den bide-orri baten barruan. Horrez gain, EH Bildu sinetsita dago, Gasteizko Udalak akordio bat lortu behar duela Arabako Foru Aldundiarekin, FOFELeko diru sarreren jaitsiera leunduko duena. Aldundiak zorpetzera jo behar du, zorpetze horrekin toki erakundeen baliabide jaitsiera arintzeko, bai itzulpenen atzerapenen bitartez edota FEPELen bertsio gaurkotu baten bitartez. Era berean, Aldundiak toki erakundeei ezarritako defizit, zorpetze muga eta gastu araua berrikusi eta malgutu behar dituela adierazi du Miren Larrionek. EH Bilduk mozio bat aurkeztu du norabide horretan, eta ostiral honetan eztabaidatuko den lehenbiziko proposamena izango da.\nHonekin batera, EH Bilduk beharrezkotzat jo du zerga eta tasa sisteman diru sarrerei eusteko estrategia bat garatzea. “Fiskalitate bidezko eta progresibo baterako urratsak egitea ezinbestekotzat ikusten dugu EH Bildun, horretarako, besteak beste, enpresen mozkinen eta ondare handien gaineko COVID tasa bat ezartzea proposatzen dugu”, adierazi du Larrionek.\nEz da onargarria diru sarrerak modu arbitrario eta justifikaziorik gabeko modu batean murriztuko dituzten neurriak ezartzea. Esaterako, sozietate zergari %60ko kenkaria jartzea mundu guztiarentzat, inolako baremorik gabe, errenta edo sarrera mailak aintzat hartu gabe. Erabaki arbitrario horien ondorioa toki erakunde guztiek pairatuko dute, Gasteizko Udala barne.\nUdal zergei dagokionez, ezinbestekoa da bestelako diru iturri batzuk bilatzea aurrekontua indartzeko. Horregatik ezin da gehiago atzeratu lurzoruaren eta airearen okupazioagatik argindar eta gas enpresa handiei tasa bat ezartzeko erabakia.\nHorregatik, EH Bilduk ostiraleko udalbatzara eramango duen lehen mozioak helburu hori dauka: Gasteizko Udalari eta toki erakundeei krisi honen aurrean finantzaketa nahikoa bermatzeko plantamendu integral bat adostea Arabako erakundeetan.\nGastuak lehentasunen arabera sailkatu\nJarduera sozial eta ekonomikoen etete behartuak krisi sozial eta ekonomiko bat martxan jarri du eta datorren egoera horren aurrean, aurrekontua berrikustea eta berrordenatzea beharrezkoa da EH Bilduren ustez. Gastuaren alorrean, EH Bilduk printzipio orokor batzuk planteatzen ditu. Esaterako, udal langileei murrizketarik ez ezartzea, ezta elkarteekin eta gizarte eragileekin egiten diren itunetan ere, bereziki dirusail horrekin urte osorako jarduerak finantzatzen duten erakundeen kasuan. Suspertze ekonomikorako dirusailei eutsiko zaie, eta beste erabilera zuten dirusailetatik ere finantzaketa eskuratuko da.\nHorrez gain, gizarte politiketan ere ez da murrizketarik ezarriko, are gehiago, ahal den heinean, dirusail batzuk indartuko dira, bereziki ahulenentzako laguntza zuzenei dagokienak. Era berean, osasunari eta larrialdiari loturiko inbertsioak indartuko dira, etor daitekeen bigarren olatu baten arriskuari modu egokian aurre egin ahal izateko.\nInbertsioei dagokionez, proposamen orekatua planteatuko da. Atzeratu daitezkeen inbertsio berriei ekin gabe, baina udalerria paralisi osora eraman gabe ere. Zentzu horretan, adjudikatuta eta martxan dauden proiektu nagusiekin aurrera jarraituko da: Gasteizko Antzokia, BEI, Koroatzeko auzoko proiektua eta Salburuko tranbia.


EkitaldiakAgendaAgenda ikusiHileko programaZure postanWidget: agenda eramanSortu zure agenda!Argitaratu zure ekitaldiaGaien edo publikoaren araberaAntzerkia eta dantzaMusikaZinemaErakusketakLiteraturaEuskarazHaurrakFestakAzalaSan Sebastian Eguna - DanborradaIritsi dira InauteriakAste NagusiaSu Artifizialen LehiaketaEstropadak eta Euskal JaiakGabonetanFesta gehiagoIkastaroakAzalaMatrikulazioaIkastaroakEgile ikastaroakUdako ikastaroakKZ-GuneaJaialdiakZinemaFantasiazko eta Beldurrezko ZinemaGiza eskubideen zinemaldiaNazioarteko ZinemaldiaSurfilm FestibalDock of the BayBeste jaialdi batzukMusikaHeineken JazzaldiaDonostiklubaMusika HamabostaldiaAntzerkia eta dantzadFeriaPoltsiko antzerkiaOtrosOlatu TalkaLiteraktumGuneakLiburutegiakAzalaInformazio praktikoaOn line katalogoae-liburutegiaZerbitzuak: erabili liburutegia...Haur liburutegiaOhiko programazioakKultur EtxeakAIETE – AieteALTZA – Casares + Tomasene + LarratxoAMARA – Ernest LluchANTIGUO – LugaritzEGIA – EgiaGROS – OkendoINTXAURRONDO – Larrotxene + IntxaurrondoLOIOLA – LoiolaBeste auzo eta zentro batzukEszenikoakVictoria Eugenia AntzokiaAntzoki ZaharraGazteszena (Egia Kultur Etxea)Imanol Larzabal (Lugaritz Kultur Etxea)IntxaurrondoKursaalMuseoak eta ErakusketakSan Telmo MuseoaHistoriaren EtxeaKubo Kutxa AretoaKoldo MitxelenaMuseo gehiagoErakusketa aretoakArte galeriakBazkideakAbantailakAzalaAbantailak eta deskontuakZozketakBuletinakBazkide txartelaBazkide eginTxartela galdu edo aldaketakErregistroa webguneanSaioa hasiErregistratuBerriakBerrien kanalaBerriakRSS jarioen harpidetzae-newsletterDK social mediadonostiakultura.tvBila gaitzazu FacebookenIzan gure berri TwitterrenIkus gaitzazu Flickr-enEntzun gaitzazu SpotifynBlogakPrentsa bulegoaPrentsa oharrak eta deialdiake-posta eta RSS jarioen harpidetzaIrudi korporatiboaArgitalpenakNosferatuFantasiazko eta Beldurrezko ZinemaErakusketen katalogoakLiburutegiakBestelakoak\nAzken orduko aldaketa urtarrilaren 12ko kontzertuan Larratxo Kultur Etxean\nDatorren larunbatean, urtarrilak 12, Larratxo Kultur Etxean izango den kontzertuan azken orduko aldaketa dago. Lituaniako Awakening Sun taldearen ordez, Toledoko Dulcamara izango da. Lituaniako taldeak bertan behera utzi behar izan du Euskal Herrian zeharreko bira antolakuntzarekin zerikusirik ez duten arrazoiengatik.\n2013ko Olatu Talka jaialdia aurkeztu da\nEnergia kulturala eta soziala erakusteko Olatu Talka jaialdi amateurraren laugarren edizioa aurkeztu dugu gaur, urtarrilak 3. 2013an, maiatzaren 24tik 26ra ospatuko da Donostian. Informazio gehiago: 2013ko Olatu Talka Donostia 2016aren webgunean.\n2013ko Dock of the Bay jaialdiaren programazio osoa aurkeztu da\nUrtarrilaren 7tik 18ra hiriko hainbat tokitan egingo den Dock of the Bay – Musika Dokumentalen Jaialdiaren programazio osoa aurkeztu da gaur, abenduak 28.\nSan Miguel Donostikluba:2013ko programaren aurrerapena\nSan Miguel Donostikluba Zirkuituaren hirugarren denboraldia izango denaren lehen sehilabeteko kontzertuak ezagutzera eman dira. Aurten, ohitura den moduan, zirkuituan parte hartuko duten kontzertuez gain hiriko zenbait elkartek antolatzen dituzten jaialdiak bultzatzeko apustua bermatu da. Honez gain, San Miguel Donostiklubak bertako musika taldeen datubase berria sortu duela ezagutarazi da, zirkuituan hauen partehartzea errazteko helburuarekin.\n2012ko gabonetako ordutegia Donostia Kulturako guneetan\n2013ko lehen seihilekoaren arte eszeniko eta musika programazioa aurkeztu dugu\nDonostia Kulturak 2013ko urtarriletik ekainera bitarterako antzerki, dantza eta musika programazioa aurkeztu du gaur, abenduak 18. Programazioak Victoria Eugenia, Antzoki Zaharra, Gazteszena (Egia) eta Imanol Larzabal (Lugaritz) aretoetako 70 ikuskizun biltzen ditu.\nIntxaurrondo Kultur Etxeak urtebete gaur, abenduak 17\n2011ko abenduaren 17 abiatu zen Intxaurrondo Kultur Etxearen ibilbidea. 3000 m2 dituen kultur ekipamendu honetan ekitaldi asko eta erabiltzaile asko izan dira urtebete honetan, 160.000 pertsona baino gehiago ibili dira gure zentroan. Hona hemen hainbat datu eta irudi esanguratsu.\n1512ko Nafarroara bidaia Jançu Jantorekin\nDatorren larunbatean, abenduak 15, San Telmo Museoak "Jançu Janto" ikuskizuna eskainiko du elizan, 20:00etan. Sarrerak 12 euroan daude salgai museoko leihatilan. Museoko bazkideentzat 10 euroan egongo dira sarrerak.\nSalgai daude 1512ko Nafarroaren konkistaren harira antolatutako Jançu Janto ikuskizunerako sarrerak\nAbenduaren 15ean, 20:00etan San Telmo Museoak Jançu Janto ikuskizuna hartuko du museoko elizan. Sarrerak salgai daude museoko leihatilan, 12 euroan.\nBlue Rodeo eta Rock Privadoren kontzertua bertan behera Gaur, azaroak 14, San Miguel Donostiklubla Zirkuituaren barruan Intxaurrondo Kultur Etxean programatua zegoen Blue Rodeo eta Rock Privadoren kontzertua bertan behera uztera derrigortuta gaude. Blue Rodeo taldeak Donostiara iristeko arazoak ditu greba dela medio. Barkamena eskatu nahi dizuegu honek sor ditzakeen trabengatik.


MavAnime Apk doan deskargatu Android-erako [Anime 2022] - Luso Gamer\nMavAnime Apk doan deskargatu Android-erako [Anime 2022]\n13 daiteke, 2022 Urtarrilaren 31, 2022 by John Smith\nAisialdi mundua azkar garatzen ari da Informazioaren Teknologian aurrerapenak direla eta. Informatikan teknologia aurreratuaren ondorioz ere, animazioaren industria atondu eta ospea lortzen ari da. Horregatik, MavAnime Apk ekarri dugu Android erabiltzaileentzako eskaera bideratuta.\nNormalean iraganari begiratzen diogunean, ikus-entzuleen artean ekintza edo errealitate bideoak topatzen ditugu. Errealitate bideoek munduaren benetako argazkia islatzen dutelako. Baina teknologiaren aurrerapenarekin jendea animazioarekiko interesa erakusten hasten da.\nAnimazioaren zutabe nagusia Japoniatik abiatzen da. Horrela, Japoniako aisialdi industria animazio bideoak garatzen dituen iturri bakarra eta bakarra da. Oraingo aroan ere, animazioaren industriak milaka milioi dolarreko inbertsioa egiten du zinema eta serieak moduan.\nMundu osoko eta entretenimenduko gainerako industriak errealitate gehiegizko filmak eta serieak bideratzen zituen bitartean. Japoniako teknologia animaziozko marrazki bizidunetan zentratzen zen. Hasieran arren, marrazki bizidunak ez ziren hain ezagunak ikusleen artean.\nBaina aurrerapenarekin, anime industriak azkenean arrakasta izan zuen mundua txundituta uzteko. Animaziozko filmak Japonian barrena arrakastaz kaleratu ondoren, industria mendebaldeko mundurako sustraiak bereizten hasten da.\nFrantzia bezalako herrialdeei ere gustatzen zaizkie animazio bideoak. Baina jendeak izan ohi duen arazo bakarra itzulpena izan zen. Beraz, hizkuntzaren oztopoa kontuan hartuta, garatzaileek azpitituluak aplikazioaren barruan integratu zituzten.\nBeraz, ikusleak ez du inoiz zailtasunik izango hizkuntza ulertzeko. Gainera, bideo gehienak ingelesez bikoizten dira. Horregatik, ingelesez onak direnek ere aprobetxatu dezakete. MavAnime aplikazioa aztertzeko prest bazaude deskargatu orri honetatik.\nMavAnime Apk-i buruz gehiago\nLehen aipatu dugunez, lineako entretenimendu aplikazio bat da. Mugikorreko erabiltzaileek mugagabeko Animaziozko Filmak eta Seriak doan deskargatu eta deskarga ditzakete. Gainera, bideoak ulertzeari dagokionez errazago egiteko, adituek azpitituluak integratu zituzten barruan.\nBeraz, ikusleek erraz uler ditzakete azpitituluak irakurtzen dituzten bideoak. Webgune autentiko ezberdinetatik lortutako informazioaren arabera, hau aurkitu dugu Anime aplikazioa animaziozko milaka bideo ditu. Klik bakarrean erreproduzigarriak eta deskargagarriak direnak.\nGerturagarriagoa izan dadin, garatzaileek bilaketa aurreratuaren iragazki hau integratu dute aplikazioaren barruan. Hitz gakoa bilaketa-koadroaren barruan jartzeak bideo indibiduala bilatu eta kokatzea erraztuko du. Gainera, bideoak kategoria desberdinetan bereizten dira.\nTamaina 9.61 MB\nGaratzailearen MAV ANIME\nPaketearen izena com.mavanime\nKategoria hauek nitxoetan oinarritutako edukia soilik edukiko dute. Horregatik, kategoria bakarra hautatzean, antzeko eduki guztia pantailan agertuko da. Aukera harrigarri horiez gain, garatzaileek goi mailako zerbitzari hauek aurkeztu zituzten.\nAbiadura handiko zerbitzari hauek beharrezkoak diren fitxategi guztiak gordeko dituztenez gero eta datu gehiago kontsumitzen dute. Gainera, zerbitzari bizkor hauek datu paketeak modu errazean bihurtuko dituzte. Ikusleak ez duela inoiz atzerapen arazo hori edukia ikusten ari den bitartean.\nAukera harrigarri horiez gain, garatzaileek aplikazioaren barruan eginbide berri gehiago gehitzeko asmoa dute. Beraz, ikusleak erraz konfiantza izan dezake aplikazioa erabiltzen duen bitartean. MavAnime Deskargatu gure webgunetik instalatu baino antzeko aplikazio baten zain egon zarela uste baduzu.\nAisialdi aplikazioa doan deskargatu daiteke.\nAplikazioa instalatzerakoan anime edukia soilik eskainiko da ikusteko.\nDeskargatu nahi dutenek ere egin dezakete.\nAurretiko bideo erreproduzitzailea aplikazioaren barruan instalatuta dago bideo pertsonalizatuak egiteko.\nHori dela eta, bideo erreproduzitzailea erabiliz, ikusleak bideoaren kalitatea handitu eta gutxitu dezake.\nIkusleek ere ez dute sekula eskatuko premium harpidetza erosteko.\nBaina ez kezkatu, ez baita askotan agertuko.\nApk nola deskargatu\nApk fitxategien bertsio eguneratua deskargatzeaz hitz egiten dugunean. Android erabiltzaileek gure webgunean konfiantza izan dezakete, benetako eta jatorrizko aplikazioak soilik eskaintzen ditugulako. Erabiltzaileak produktu egokiarekin entretenituko direla ziurtatzeko.\nGure aditu taldeak fitxategi bera instalatzen du gailu desberdinetan. Gure adituak bere konfiantza erakusten duen arte eta salbu, aplikazioa ez dugu sekula deskargatzen atalean eskaintzen. MavAnime Android-en azken bertsioa deskargatzeko, egin klik beheko estekan.\nAndroid erabiltzaileentzako animazio aplikazio desberdinak argitaratu ditugu dagoeneko. Aplikazio horiek aztertzeko prest bazaude. Jarraitu emandako estekak barne Voiranime Apk VostFree Apk.\nLineako plataforma baten bila bazabiltza, mugagabeko animaziozko filmak eta serieak doan ikusteko. Orduan, MavAnime Apk instalatzea gomendatzen dugu eta inolako harpidetzarik gabeko erreprodukzio amaigabea gozatzea. Erabiltzaileek arazoren bat izanez gero gurekin harremanetan jar daitezke.\nKategoriak aisialdia, Apps Tags Anime aplikazioa, MavAnime Android, MavAnime Apk, MavAnime aplikazioa, MavAnime Deskargatu Post nabigazioa\nEgg NS Emulator Apk doan deskargatu Androiderako [2022 berria]\n1k jarraitzaile Instagramen 5 minututan 2022 [Lortu doako jarraitzaileak]


Gai guztiak - Giza Eskubideen Zinemaldia - Donostia-San Sebastián\nHaur eta gazte filmak\nSegurtasunaren negozioa AEB-etako eskoletan\nEstatu Batuetan kezka bat da eskola, haur, gazte eta familientzat. Arrazoia: azken 10 urteetan 350 adingabe baino gehiago hil dira ikasgeletan izandako tiroketa masiboetan. Egoera horrek antsietate handia sortu du. Hala, tiroketa horien lekukoen artean egin diren ikerketen arabera, antidepresiboen kontsumoa areagotu egin da ikasleen artean.\nSarraskirik larrienetako bat Sandy Hook-en gertatu zen; Connecticuteko lehen hezkuntzako eskola bat, non 2012an 20 haur eta 6 heldu hil ziren.\nSarraski horien aurrean, eskoletan segurtasuna areagotzea izan da erantzuna (balen aurkako arbelak eta mahaiak, tiro-ikastaroak irakasleentzat etab.). Eskola-segurtasuna bermatzeko negozio-nitxo berri bat sortu da horrela, urtean milioika dolar fakturatzen dituena.\nHala, sarraskiaren senitartekoek osatutako Sandy Hook Promise bezalako erakundeek prebentzioan eta osasun mentalean inbertitzeko eskatzen dute arazo hori errotik erauzteko. Haien ahotsak elkartu egin dira hainbat aktibistaren eta erakunderen ahotsekin, eta defendatu egiten dute eskoletako segurtasunak ez duela deusezten eraso horien eragile den faktoreetako bat: armak erosteko erraztasuna AEBetan. Adibide gisa, herrialde horretako armen lobby nagusietako bat, Erriflearen Fundazio Nazionala, ikastetxeetan armak enkantean jartzera iritsi da, hauteskunde-kanpainak ordaintzeko dirua biltzearren.\n"Zor den obedientzia" eta dilema morala\n100 urte betetzea\nAdingabeenganako sexu abusuak sarean\nBakarrik dauden adingabeak\nBizitzak salbatzea ez da delitua\nGerra etnikoa Burundin\nGerraostea eta frankismoaren aurkako erresistentzia\nHaurtzaroa eta gerra Sarajevon\nIndarkeria eta XX. mendea\nLGTBIQ+ purga Txetxenian\n“Traidoreak” eta ETA


CAF-ek amaitu du solaris enpresa erosteko prozesua – LabCaf\nHome/CAF prentsan/CAF-ek amaitu du solaris enpresa erosteko prozesua\nCAF-ek amaitu du solaris enpresa erosteko prozesua\nSolaris enpresa erosteko eta CAF Taldean txertatzeko prozesua arrakastaz amaitu zen atzo. Hilabete bat baino zertxobait gehiago iraun duen itxiera-prozesuaren eta Poloniako eta Alemaniako lehia arloko agintariek baldintzarik ezarri gabe eragiketa hori onartu ondoren, hasierako akordioa gauzatu dute. Horren arabera, CAFek Solaris Bus & Coach enpresako akzioen % 100 eskuratu ditu. Eragiketa horri esker, CAF Taldeak eta Solarisek Europako hiriko garraio publikoan irtenbide berritzaileen arloan lidergoa izatea bermatuko da eta bi marka horiek nazioarteko gainerako merkatuetan duten posizioa sendotuko da.\nGainera, aipatu beharrekoa da CAFek Poloniako PFR (Polski Fundusz Rozwoju) inbertsio-funtsarekin akordioa adostu duela. Horri esker, funts horrek Solarisen % 35 eskuratu du. Hurrengo asteotan, beharrezko administrazioko izapidetzeak itxi eta dagozkion erakunde arautzaileen baimena eskuratutakoan, gauzatuko dute akordioa.\nGutxiengoa duen akziodun gisa Poloniako inbertsio-funtsa partaide bihurtuta, CAFek Solarisen Polonian errotzea mantenduko du eta, aldi berean, enpresaren asmo handiko hazkunde-planari ekiteko finantza arloko bazkide sendoarekin aliantza ezarriko du.\nHorrekin lotuta, gogorarazi beharrekoa da Solaris 32 herrialdetako 700 hiri baino gehiagotan presentzia duen autobus arrunt eta elektrikoen mundu mailako hornitzailea dela. 2017ko itxieran izandako fakturazioa 450 milioi euro ingurukoa izan zen eta ekitaldi hartan 1.397 ibilgailu hornitu zituen: autobus arruntak (diesela eta GNC) zein e-mobility gamako gero eta ibilgailuen kopuru handiagoa. Gainera, segmentu horri dagokionez, Solarisek du merkatu osoko irtenbideen gama zabalena (hibridoak, trolebusak, bateria, hidrogenoa).\n“CAFek Solarisen egin duen inbertsioak baieztatu egin du modu errentagarrian hazteko ikuspegiarekiko gure konpromisoa, eta merkatu estrategiko berriak ireki dizkio CAFi”, adierazi du Andres Arizkorretak, CAFeko presidenteak eta kontseilari delegatuak. “Hiriko mugikortasuneko irtenbideetan enpresa liderra izan nahi dugu material mugigarriaz harago joanda eta, bereziki, mugikortasun elektrikoaren segmentuan. Solaris marka baliotsua garatzen eta erabiltzen jarraitu eta, era berean, haren izaera poloniarrari eutsi nahi diogu. Diseinuaren, berrikuntzaren eta produkzioaren arloetako know-howa uztartuta, gure bezeroei irtenbide hobea emango diegu eta, aldi berean, akziodunentzat balioa sortuko dugu”.\nBestalde, honako hau adierazi zuen Solange Olszewska-k, Solaris Bus & Coach SA enpresaren sortzaileak: “Ez zen erabaki erraza izan familiarentzat eta niretzat; 20 urte baino gehiago igaro dira senarrak eta biok enpresa sortu genuenetik. Gaur egun, ia 2.500 langile ditu eta 30 herrialde baino gehiagotan du presentzia. Badakit enpresa esku onetan uzten ari naizela; ziur nago CAF Taldeak Solaris markaren jardunbide egokienekin aurrera jarraitu eta hurrengo urteotan enpresaren hazkundea bultzatuko duela”.\nJatorrizko albistea: https://www.caf.net/eu/sala-prensa/nota-prensa-detalle.php?e=257


«Anglosaxoi»: berrikuspenen arteko aldeak - Wikipedia, entziklopedia askea.\n«Anglosaxoi»: berrikuspenen arteko aldeak\n21:36, 8 iraila 2013ko berrikusketa\n292 bytes added , Duela 6 urte\n09:00, 8 iraila 2013ko berrikusketa (aldatu)\nt (Assar «Anglosaxoiak» orria «Anglosaxoi» izenera aldatu du, birzuzenketaren gainetik)\n21:36, 8 iraila 2013ko berrikusketa (aldatu) (desegin)\n[[Fitxategi:Britain peoples circa 600.png|thumb|250px|[[Britainia]]ko herrialdeak []. urte inguruan.]]\n'''Anglosaxoiak''' [[V. mendea|V. mendetik]] aurrera [[Britainia]]ren hegoaldeahegoalde erasotueta ekialdea eraso eta bereganatu zuten hainbat [[Antzinako germaniarrak|germaniar herrialde]]ren nahastetik sortutako populazioa izan ziren. Anglosaxoien aroa tribu horien hasierako asentamendutik [[Ingalaterra]]ren sorreraraino doa, hau da, 550. urte ingurutik 1066. urtera. ▼\n[[Juto]], [[Angloak|Angloanglo]] eta [[Saxoisaxoi]]ek gaur egun [[Ingalaterra]] den lurraldea inbaditu eta biztanle berri hauei guztiei anglosaxoi izendapen orokorra ezarri zitzaien. Herrialde hauek euren arteko akordio batetarabatera iristeko gaitasun eza zela eta, elkarren artean etsaitu egin ziren, hortaz erresuma edo estatu independienteakindependenteak sortu zituzten, eta hauek denak bategiteabat egitea lortu zuen erregea [[Egberto Wessexkoa]] izan zen. Aurrerago [[Daniarrak|Daniarrekdaniar]]rek Anglosaxoiakanglosaxoiak menderatu zituzten.▼\n▲'''Anglosaxoiak''' [[V. mendea|V. mendetik]] aurrera [[Britainia]]ren hegoaldea erasotu eta bereganatu zuten hainbat [[Antzinako germaniarrak|germaniar herrialde]] izan ziren.\nTalde honek hitz egiten zuen hizkuntzari ere anglosaxoi esan izan zaio, baina gaur egun [[antzinako ingelesa]] esatea egokiago da.\n▲[[Juto]], [[Angloak|Anglo]] eta [[Saxoi]]ek gaur egun [[Ingalaterra]] den lurraldea inbaditu eta biztanle berri hauei guztiei anglosaxoi izendapen orokorra ezarri zitzaien. Herrialde hauek euren arteko akordio batetara iristeko gaitasun eza zela eta, elkarren artean etsaitu egin ziren, hortaz erresuma edo estatu independienteak sortu zituzten, eta hauek denak bategitea lortu zuen erregea [[Egberto Wessexkoa]] izan zen. Aurrerago [[Daniarrak|Daniarrek]] Anglosaxoiak menderatu zituzten.


Nafarroan, inoiz baino gehiago | Politika | Berria\nNoiz sortua: 2015-04-22 00:30:00\nNafarroan, inoiz baino gehiago\nHamalau alderdi eta koaliziok aurkeztu dituzte zerrendak Nafarroako Parlamenturako bozetarako.\nZerrendaburuek nabarmendu dute «pluraltasun» hori kudeatu beharko duela gobernu berriak\nUdal eta foru hauteskundeetarako botopaperak, 2011ko irudi batean. ANDONI CANELLADA / ARGAZKI PRESS\nMaiatzaren 24an bozetan, Nafarroako Parlamenturako inoiz baino zerrenda gehiago aurkeztuko dira, 1983an hautatze sistema aldatu zutenetik, bederen. Denera, hamalau alderdi ariko dira lehian, baina orain arte eginiko inkestetako datuak berretsiko balira, haietarik zazpi-zortzik baino ez lukete aukera izango parlamentariren bat lortzeko: UPN, PSN, EH Bildu, Geroa Bai, PPN, Ezkerra, Ahal Dugu eta Ciudadanos edo UPDk. Legeak zehaztutakoa betez, 50 andre eta gizonek osatutako hautagai zerrendak aurkeztu dituzte alderdi guztiek. Aukera gehien dutenen artean parekidetasuna bete dute, gorabehera txiki batzuekin, eta zazpi alderdi horien artean lautan izango dira emakumeak zerrendaburu: PSN, Geroa Bai, PPN eta Podemos Ahal Dugun. Guztira, 501.243 herritarrek bozkatu ahalko dute; horietatik 23.110 atzerrian bizi dira.\nEmaitzen esperoan, hilabete inguru barru egingo diren hauteskundeen lehen argazkia da hori, eta aldaketa handirik ezean, Nafarroako Aldizkari Ofizialak gaur berretsiko ditu datuok. Hala, eta duela lau urtekoarekin konparatuta, honako alderdi eta koalizioa hauek parte hartuko dute berriz: UPN, PSN, PPN, Ezkerra, UPD, Equo, SAIN Partido Solidaridad y Autogestión Internacionalista eta NOK Nafarroako Ordezkaritza Kanabikoa. Euskal Herriko koalizio abertzaleen artean bada aldaketarik: Bildu eta Nafarroa Bairen lekuan ariko dita EH Bildu eta Geroa Bai, aurreneko taldeetako alderdi kideen artean mugimenduak egon baitira azken urteetan —Aralarren, bereziki; NaBain aurkeztu zen duela lau urte eta orain EH Bildun; 2012ko azarotik, halere, bi taldetan bananduta aritu dira NaBaiko parlamentariak—.\nAlderdi berrien artean, berriz, bik dute aukera legebiltzarrean ordezkaritza lortzeko, inkestek diotenez: Podemos Ahal Dugu-k eta Ciudadanosek, eta berria ez den beste batek ere lor dezake ordezkaritza: UPDk. Horiez gain, beste bi alderdi berri aurkeztuko dira, baina azterketek ez die aukerarik ematen: PACMA alderdi animalista eta Libertate Nafarra alderdi estatalista.\nZerrendak aurkeztu ez dituztenen artean, berriz, CDN, Iniciativa por Navarra (Ezkerraren zatiketa bat) eta Derecha Navarra y Española daude. Juan Cruz Alli gobernuburu izandakoa buru zuen alderdia (CDN) desegin egin zen 2011n, legebiltzarrean ordezkaritzarik gabe geratu ondoren. Derecha Navarra y Española eskuin muturreko hautagaitzaren tokia, berriz, Vox alderdia zen hartzekoa, baina, ez dute zerrendarik aurkeztu, besteak beste, horiek osatzeko «arazoak» izan dituztelako, Nafarroa osoan eta herrietan bereziki; Leitzako Udalerako, esaterako, alderdi horretako kide batzuk UPNren zerrendan doaz, independente gisa.\nHain zuzen ere, UPNk aurketu du zerrenda gehien udal eta kontzejuetako bozetarako: Noticias taldeak zabaldutakoaren arabera, 86 denera. PSNk, berriz, 72 aurkeztuko ditu (duela lau urte baino hamar gutxiago). EH Bilduk atzo jakinarazi zuen 65 zerrenda aurkeztu dituela (Bilduk baino hamabi gehiago). PPNk 55 aurkeztuko ditu (bat gutxiago); Geroa Baik, berriz, 21, bere izenarekin; eta gauza bera Ezkerrak, hamabi udaletan.\nBozetara hamalau zerrenda aurkeztu izanak erakusten du, alderdi horietako batzuetako zerrendaburuen arabera, Nafarroaren «pluraltasuna». Horixe azpimarratu zuten atzo UPNko Jose Javier Esparzak, EH Bilduko Adolfo Araizek eta Geroa Baiko Uxue Barkosek. Hirurek adierazi zuten bozen ostean «derrigorrezkoak» izango direla alderdien arteko akordioak. Esparzak esan zuen UPN «beti» izan dela gai horiek lortzeko, eta horregatik ziurtzat eman du agintean jarraituko dutela. Barkosek, berriz, gobernu aldaketa nahi duten alderdi eta eragileei dei egin die nork bere interesei begiratu baino gehiago «aldaketaren alde» egiteko. «Gure helburua ez da gobernua nola edo hala lortzea; gure nahia da Geroa Baik zeresan handia izatea aldaketa horretan». Araizentzat, berriz, hautagaitza kopuruak erakusten du «batzuek uste baino pluralagoa» dela Nafarroa. Pluraltasun hori erakundeetan islatu behar dela uste du hark.\nArabako, Bizkaiko eta Gipuzkoako zerrendak, gaur


Berrehun kasuen muga gainditu du Goierrik, 9 kasu berri atzeman eta gero - Goierriko Hitza : Goierriko Hitza\nBerrehun kasuen muga gainditu du Goierrik, 9 kasu berri atzeman eta gero\nEusko Jaurlaritzaren Osasun Sailak beste bederatzi positibo kasuren berri eman du Goierrin. Zumarragan, Ordizian, Beasainen eta Lazkaon atzeman dituzte. Eskualdean 14 lagun daude ospitaleratuta eta azken 24 orduetan ez da alta berririk izan.\nKoronabirusak kutsatutako herritarrek kopuruak gora egiten jarraitzen du, igoera hori apaltzen ari bada ere. Goierrin beste bederatzi kasu berri atzeman dituzte, eta dagoeneko berrehun kasuen muga gainditu du eskualdeak, 202 positiborekin. Atzoko datuen bidetik, Zumarraga da kasu berri gehien (4) agertu diren herria, baina Ordiziak du oraindik ere kopururik altuena (60 denera, 3 kasu berrirekin). Beasainen eta Lazkaon ere beste kasu bana atzeman dute.\nZumarragako ospitalean 14 lagun daude koronabirusagatik ospitaleratuta, eta azken 24 orduetan ez dute sendagiri berririk eman.\nEuskal Autonomia Erkidegoan 11.018 kasu atzeman dituzte osasun krisia hasi zenetik; Gipuzkoan ere bi milako muga gainditu dute, 2.051 kasurekin. Araban, Bizkaian eta Gipuzkoan 831 lagun hil dira koronabirusak jota; sendatu direnak, berriz, 1.209 dira.\nOrdizia …………………. 60 (+3)\nZumarraga ………….… 45 (+4)\nBeasain ………………… 34 (+1)\nLazkao …………………… 6 (+1)\nGUZTIRA: ……………. 202 (+9)\nAGIRIA: Osasun sailaren txostena (2020-04-12)\nErlazionatutako edukiaGoierriko positibo kasuak (2020-04-11)Goierriko positibo kasuak (2020-04-10)


EH Bilduk eragile guztiak animatu nahi ditu urratsak egiten jarraitzera ahalik eta lasterren Miñaon baterien gigafaktoria martxan jartzeko\nFelix Gonzalez: «Arabako Parke Tekologikoaren zabalpen eskaera berriak lurzoruaren erabilera askoz ere arrazoizko eta neurtuagoa egiten du, eta alde batera uzten du behin betiko proiektuak ustelkeriarekin zeukan edozein harreman. Guzti hori albiste ona da, eta EH Bilduk bere prestutasuna azaldu nahi du egin beharko diren hirigintza egokitzapenak azkartzeko»\n| 2021-10-28 17:23:00\nArabako Parke Teknologikoak orain dela gutxi eskaera bat erroldatu du Gasteizko Udalean, gaur egungo kokalekuaren inguruan dauden lursailen parte batean eraikitzeko sektorizazio plan berri batekin. Pausu honen bidez parkearen zabalpenari bidea eman nahi zaio, besteak beste, egoera solidoan dauden bateriak ekoiztuko dituen gigafaktoria bat eraikitzea ahalbidetzeko, EH Bilduk ezinbestekotzat jotzen duen proiektua Arabak aurrez aurre duen eraldaketa produktiboaren erronkaren aurrean, modu jasangarrian eta etorkizunera begira.\nEH Bilduk bi baldintza plazaratu zituen parke teknologikoaren sektorizaziora begira. Alde batetik, egungo instalazioen inguruan dauden lursailen erabilera askoz ere neurritsuagoa egitea. Kontuan hartu behar da gaur egun Gasteizen indarrean dagoen HAPO Hiri Antolamenduko Plan Orokorrak 290 hektarea baimentzen dituela erabilgarri gisa, erabat gehiegizkoa den zerbait. Bestetik, gogoratu behar da sektorizazio hau polemika iturri izan dela, sektorizazioa egiteko lehen saiakera De Miguel ustelkeria kasuko fruituetako bat izan zelako, Stoa enpresaren bidez.\n«Egiaztatu dugu parkaren eskaera berriak 90 hektarea sektorizatu nahi dituela, egungo eraikinen eta errepide nagusiaren artean, gainerako lursailak ukitu gabe. Hortaz, zabalpen askoz ere neurtuagoa da. Gainera, alde batera utzi da behin betiko proiektuak Stoarekin eta ustelkeriarekin zeukan harremana. Guzti hori oso albiste ona da», Felix Gonzalez EH Bildu Gasteiz udal taldeko bozeramailearen hitzetan.\nEH Bilduk animatu nahi ditu eragile guztiak urratsak egiten jarraitzera ahalik eta lasterren Miñaon baterien gigafatoria bat martxan jartzeko. Ildo horretan, bere prestutasuna azaldu nahi du ahal den neurrian azkartzeko Gasteizko Udalean egin beharko diren hirigintza moldaketen tramitazioa, beti ere legeak ezartzen dituen epeak errespetatuta.


Europan GIBa duten zortzi umetik batek porrot birologikoa izan du bost urtez tratamenduan egon ondoren. | Consumer\nEuropan GIBa duten zortzi umetik batek porrot birologikoa izan du bost urtez tratamenduan egon ondoren.\nZaila da birus-kargari maila detektaezinetan eustea tratamendua oso goiz hasten denean\nEgilea: mediatrader 2011-ko apirilak 23\nEuropan GIBa duten zortzi umetik batek ere (kasuen %12k, gutxi gorabehera) mota hirukoitzeko porrot birologikoa izan du, bost urtez tratamendu antirretrobirala izan ondoren, Erresuma Batuko Erresuma Batuko Erresuma Batuak finantzatutako ikerketa batek erakusten duenez. Porrot-tasa horiek helduek lortutakoak baino handiagoak dira, eta, tratamendua oso gaztetan hasten denean, karga biralari maila hautemanezinean eusteko zailtasunen adibide dira.\nGIBa duten helduetan, gaur egungo hiru medikamentu-motekin erregimen antirretrobirala erabiltzen denean —kontrako transkriptasaren nukleosidoak/nukleotidoak (SAR), alderantzizko transkriptasaren inhibitzaile nukleosidoak (INTI) eta proteinaren inhibitzaileak—, birologia-porrota oso motel gertatzen da. Horrek erakusten du, epe luzera, birus-karga kentzea paziente gehienek lor dezaketela. Hala ere, ordura arte ez zegoen argi konbinazio terapeutiko horiek haurretan erabiltzeak ondorio berak zituen.\nHori egiaztatzeko, Europako 1.007 haur aztertu ziren, Europako Ikerketa Kooperatibo Epidemiologikoaren Taldeko 14 kohorteren lankidetzari esker, Espainiak ere parte hartu zuela. Era hirukoitzeko porrot birologikoaren tasa neurtu zen, 1998 eta 2008 bitartean hiru farmako edo gehiagorekin tratamendu antirretrobirala hasi zuten 16 urtetik beheitiko umeengan, GIBa bide perinataletik (amaren bidez jaiotzean edo jaio aurretik) infektatuta zutenengan.\nIkusi zuten 237ri (%24) terapia hirukoitza erakutsi zitzaiela eta, hasi eta bost urtera, porrot-tasa %12koa izan zela. Ondoren, tratamendua zenbat eta geroago hasi, orduan eta porrot-arrisku handiagoa zegoen. Gainera, NRTI eta NNRTI bidezko tratamendua edo proteasa ritonavir proteinaren inhibitzailea hasi zuten 686 haurretatik, porrot-tasa GIBa duten heldu heterosexualena baino bi aldiz handiagoa izan zen.\nHiru klaseko porrot birologikoaren tasak erakusten duenez, “haur horien desagertze biralari eustea da erronka”, ikerketaren egileek diotenez. Horretarako, orain bigarren mailako terapiarik egokiena zein den aztertu beharko da, porrot birologikoa atzeman ondoren.\nantierretrobiral birologiko inhibidores-eu terapeutikoak tratamendu\nNola kontrolatu botika kronikoa Gabonetan


Ordaindutakoaren araberakoa ez den amatasun laguntza\nOnuradunak / eskakizunak\nEskubidea martxan jartzea\nAmatasuna, aldi baterako ezintasuna eta kontratua amaitzea\nEskubidea ukatzea, baliogabetzea eta etetea\nOnuradunak norbere edota besteren konturako emakumezko langileak izango dira, baldin eta erditzean amatasun prestazioak jaso ahal izateko eskakizun guztiak betetzen badituzte, eskatutako kotizazio aldia izan ezik.\nKotizazioak ordaintzeko ardura duten emakumezko langileen kasuan, prestazioa aitortzeko eta ordaintzeko ezinbestekoa izango da Gizarte Segurantzari ordaindu beharreko kuota guztiak ordainduta izatea.\nHelburu horietarako, abuztuaren 20ko 2530/1970 Errege Dekretuko 28.2. |art. zehazten den mekanismoa, ordaintzeko agintzen duena, ezarriko da, laguntza jasotzeko unean edo hori gauzatzen denean, interesatua Gizarte Segurantzaren zein erregimenen barruan dagoen kontuan hartu gabe.\nPrestazio ekonomikoa subsidio bat izaten da, eta haren eguneko zenbatekoa uneoro indarrean den IPREMaren % 100 izango da, hurrengo salbuespen hauekin:\nBaldin eta eguneko oinarri arautzailearen zenbatekoa kontingentzia arruntetatik eratorritako |ABE aren baliokidea baino txikiagoa balitz, azken hori hartuko da.\nLanaldi partzialeko langileen kasuan, baldin eta eguneko oinarri arautzailearen (gertakari kausatzailea jazo aurreko urtean akreditatutako kotizazio oinarrien batura zati 365 eginda lortzen da) zenbatekoa txikiagoa balitz, azken hori hartuko da.\nAurrekoagatik ere, subsidioa INSSren behin-behineko ebazpen bidez onartuko da. Subsidioa kalkulatzeko sistemako datu-base korporatiboan dagoen azken kotizazio oinarria hartuko da aintzat, baldin eta esandako datu basean ez badago atsedenaren edota baimenaren aurreko hilabeteko kontingentzia arruntetik deribatutako kotizazio oinarria. Edonola ere, dagokionean, subsidioaren birkalkuluarekin behin betiko ebazpena helaraziko zaio.\nKotizazio oinarria handitzen bada, legezko xedapen baten, hitzarmen kolektibo baten edo ebazpen judizial baten bidez soldatak igotzearen ondorioz, eta horrek atsedenaldiaren hasiera baino lehenagoko dataren batetik aurrera eragina baldin badauka. Kasu horretan, oinarri arautzailearen zenbatekoa une horretan indarrean den IPREMa baino handiagoa izango balitz, azken hori hartuko da kontuan subsidioaren zenbatekoa kalkulatzeko.\nSubsidioa kalkulatzeko sistemako datu-base korporatiboetan agertzen den azken kotizazio-oinarria hartu bada kontuan eta ondoren ikusi bada kotizazio hori ez datorrela bat atsedenaldia edo baimena hasi aurreko hilabeteko kontingentzia arrunten kotizazio oinarriarekin.\nLangile emakumezkoarentzako prestazioak 42 egun natural iraungo du, erditutakoan kontatzen hasita.\nHamalau egun naturalean luzatu ahal izango da, hurrengo kasu hauetan:\nFamilia ugarian haurra jaiotzen bada edota, haurra jaiotakoan familia ugari bihurtu bada.\nGuraso bakarreko familian jaio bada haurra.\nErditze anizkoitza izan bada.\nAmak edota haurrak % 65ekoa edo handiagoa den ezintasun maila duenean.\nIraupena behin bakarrik luza daiteke, baina baldintza bi edo gehiago betetzen direnean ezingo dira batu.\nFamilia ugaria dela erabakitzeko, Familia Ugariak Babesteko azaroaren 18ko 40/2004 Legean ezarritakoa beteko da.\nFamilia monoparentala guraso bakarreko familia da, jaioberria eta haurra(k) biziko d(ir)a eta gurasoa bakarrik egingo da familiaren kargu.\nHaurra hiltzen denean edota fetua 180 egun baino gehiago dituenean jaioz gero, ez da prestazioa etengo, nahiz eta pertsonalitatea jasotzeko Kode Zibileko 30. artikuluak ezarritako baldintzak bete ez.\nErditze goiztiarren eta jaioberriak ospitaleratu behar izaten diren kasuetan, subsidioaren iraupena ez da luzatuko, baina ordaintzeari ere ez zaio utziko.\nKotizaziopeko amatasun subsidiorako ezarritakoa amatasunari, aldi baterako ezintasunari eta kontratua iraungitzeari dagokionean, kontribuzio gabeko amatasun subsidioari aplikatu ahal izango zaio, baldin eta bertan aurreikusitako baldintzak berak badira bi subsidio motetarako.\nEzarritako iraupen epea igaro izanagatik.\nOnuradunari ezintasun iraunkorragatiko pentsioa aitortu izanagatik.\nBaldin eta onuradunak iruzurrez jarduten badu, subsidioa lortzeko edota hari eusteko.\nBaldin eta onuradunak norbere edota besteren kontura lan egiten badu subsidioa jasotzen ari den bitartean.\nSubsidioa zuzenean INSSk ordainduko du; bestela, berriz, ISMk, baldin eta Itsasoko Langileen Erregimen Bereziko langileak badira.\nOrdainketa erakunde kudeatzaileak egingo du zuzenean eta hilabetea amaitu ostean, eta enpresen aldetik kudeaketan kolaboratzeko modurik ez da egongo.\nDiru-laguntza jasotzerakoan, haren zenbatekoari hauxe kenduko zaio:\nLangileari dagokion kuotaren zenbatekoa, kotizatu beharra baitago, erditu aurreko kotizazio oinarria aintzat hartuta zehaztuko da. Oinarri hori langilearen kategoria profesionalaren taldeko gutxieneko kotizazio oinarria baino txikiagoa bada, azken hori aplikatuko da.\nEskubidea onartzeko prozedura emakume langileak eskatuta hasiko da, eskuduna den Erakunde kudeatzailearen Zuzendaritza Probintzialari zuzendutako eskaeraren bidez kokapen erregimenaren arabera.\nEskaera eredu normalizatuetan formalizatu beharko da eta 1992ko azaroaren 26ko 30/1992 Legearen 70. |art.n xedatutako baldintzak eta datuak bildu beharko ditu eta beharrezko agiriekin batera aurkeztu beharko da. Aipatutako legea Administrazio Publikoen eta Administrazio Prozedura Komuneko Erregimen Juridikoarena da.\nErakunde kudeatzaileak ofizioz has dezake prestazioa onartzeko prozedura horretarako behar beste datu dituenean, eta interesatuari jakinarazi beharko dio egoera hori gertakizun kausatzailearen ondorengo egunetik hasita 15 eguneko epean.\nErakunde kudeatzaileko probintziako zuzendari eskudunak, zeinetan eskakizuna aurkeztu den, emango du berariazko ebazpena eta interesdunari jakinaraziko dio 30 eguneko epean, eskaera jasotzen denetik zenbaten hasita.\nAurrekoagatik ere, subsidioa onartuko da GSINren behin-behineko ebazpen bidez. Subsidioa kalkulatzeko sistemako datu-base korporatiboan dagoen azken kotizazio oinarria hartuko da aintzat, baldin eta esandako datu basean ez badago atsedenaren edota baimenaren aurreko hilabeteko kontingentzia arruntetik deribatutako kotizazio oinarria. Edonola ere, dagokionean, subsidioaren birkalkuluarekin behin betiko ebazpena helaraziko zaio.\nSalbuespen gisa, ezinbestekoa izango da dagokion kotizazio oinarria agertzen den enpresaren ziurtagiria aurkeztea, eta hori izango da prestazioa kalkulatzeko kontuan hartuko dena, betiere hurrengo kasuetan:\nEnpresaren jarduera gertaera kausatzailearen hilabete berean edota aurrekoan gertatu denean.\nLangileak lanaldi partzialeko kontratua duenean eta ezin zaionean oinarri arautzailea kalkulatu.\nEnpresei kuotak ondoren ordaintzeko baimena eman dienean GSDOk, kuoten sarrera geroago ordaintzeko.\nLaguntzaren onespenaren eskubidea 5 urtetan preskribitzen da, gertaera eragilea gertatzen den hurrengo egunetik kontatzen hasita.


Ortzadarra | Miradas | 7K\nMIRADAS | LUMA BERRIEN AZTARNAK\nOihane Jaka Actualizada:\nHautatu. Berriro iritsiko naiz etxera, nire burua zakarrontzira botatzeko prest. Ontzi guztien artean organikoa hautatuko dut. Estalpe egokia irudituko zait gorputz astun honentzat. Baina hanka zakarrontzian sartu orduko korrika egitera joatea otuko zait, ia kasualitatez, eta gorputzari tiraka irtengo naiz mundura. Korrikalditik bueltan, kiratsez blai, zabor organiko perfektua izango naiz. Hanka bat kuboan sartzear dudala, ordea, katuak harramazka egingo dit beste hankan, eta, odoljarioa eteteko norabidea aldatuz, dutxa batekin birziklatuko naiz.\nZazpi. Bizitza batekin –luzea izanda ere– ez dit balio. Ez naiz kabitzen bizitza bakarrean. Nahi nituzke izan, nik ere, katuek beste bizitza. Eta hala, izan, bizitza bakoitzeko lanbide bat. Eta bizitza bakoitzean lagun bat hautatu bidaide (edo inor ez), eta haurra(k) izan bakoitzarekin (edo inorekin ez), eta bizitza bakoitzean hainbat bidaia egin, eta landu, bizitza bakoitzean, zaletasun berri bat. Eta katuek adina bizitza izanda ere, ez nuke nire ez-katu bizitzarako zein aukeratu jakingo.\nKolore. Dena errazagoa izango zen hasieratik kafea gustuko duzun galdetu izan banizu. Garratz eta mingotsaren arteko distantzia definitzen saiatuko ginen, nor bere argudioetan lerratuta, elkarrengandik aldenduz. Galderarik egin gabe kiribildu ginen, ordea, huntzak bezala sustraiak errotuz bestearen azalean. Ordurako katilu bilduma bat osatua nuen egongelako apalategian: ondo antolatuta neuzkan katilu luzeak, zabalak, karratuak, biribilak, koloretakoak, abstraktuak, koilaratxodunak, perretxiko zein igel formakoak. Amets gehiegi edana nintzen, ordea, haietan, eta ordura arte arrunta zen egun hartan, galderari ezetz erantzun zenionean, arrapaladan erori ziren katiluak apaletatik. Hamaika kolore eta forma txikituta. Orain noraezean dabiltza nire huntz-besoak airea besarkatzen, sustraiak kafea gustuko duen hodei batean noiz errotuko.\nBizi. Gure amaren ama gure aitaren ama baino egun bat beranduago jaio zen. Eta gure amaren aita, gure aitaren aita baino egun bat lehenago. Gure amaren ahizpak gure aitaren egun berean betetzen ditu urteak. Gure lehengusina nire ahizparen egunean jaio zen (baina bi urte beranduago), eta handik urtebetera egun horretantxe jaio nintzen ni. Nire lehen maitaleak gure aitaren heriotzaren urteurrenean ospatzen du bere urtemuga, eta nire azken mutil-laguna gure aitona hil zen egunean jaio zen. Gure lehengusuaren alaba bere aitaren urtemugan munduratu zen, eta nire ahizparen alaba gure lehengusinaren urtebetetze-egunean. Orain haurdun nago ni. Haurra abuztuko azken egunaren bueltan jaioko dela esan dit ginekologoak, eta haurraren aitagaiak abuztu bukaeran beteko ditu 36 urte. Bakoitza bere zoriak bizi omen du...\nEta ondoren. Hasieran, ezin nuen muskuilurik jan: praktiketan jardun nuen laborategian gonadak erauzten nizkien. Geroago, xerrak jateari utzi nion: tesi garaiko laborategian muskulu-biopsiak aztertu nituen. Ondoren, arraina ere baztertu nuen: atzerrian egindako egonaldi batean zebra-arrainekin egin nuen lan. Duela gutxi “postdoc” bat eskaini zidaten tomateen karotenoak aztertzeko. Ezezkoa eman nuen... Ez dut kasualitateetan sinisten.\nIspiluan. Txikitako lagunarekin egin duzu topo tren geltokian, kasualitatez. Zenbat urte elkar ikusi gabe? Orduan bezain lirain, orduan bezain panpox. Baina kopetan zimurrak antzeman dizkiozu, eta zure baitarako kontatu dituzu. Zahartu egin dela pentsatu duzu, zu baino gehiago, agian, zu ez bezala, dagoeneko ama izan delako. Gauean hortzak garbitzen ari zarela ispiluak zure kopeta erakutsi dizu: zimurrak ditu, lagunari kontatu dizkiozunak adina, eta baten bat gehiago.\nMargotu... Marraztu nahi nuke zure sorbaldaren angelu zuzena kartaboi eta eskuairaz, eta lepotik besora doakizun maldan behera irristaka jaitsiz zure gorputzean bakarrik topatu dudan hezur misteriotsu hori arakatu, azalaren gainetik laztanduz azalaren azpian ezkutatzen dena. Nire esku- ahurra zure garezurrean ahokatu, ileen artetik hatz bakoitzak bere bidea egiten duelarik, eskua kentzean desagertuko diren bidezidorrak marraztuz. Zure zilborrean konpasa kokatu, eta zirkulu txiki bat marraztuko nuke, ondoren pittin bat handiagoa den beste bat, eta beste bat, aldiro diametroa handituz, zure erdigunea den zulo ñimiñoa nire ituaren jomuga bihurtzeko. Eta jolasaren jolasaz, zure ipurdi magala igo eta harago doan haranean zehar oin puntetaraino iritsi, eta koloretako arkatzen laguntzaz, azazkal bakoitza kolore batez margotu, halaxe sortuz, ezkerreko behatz txikitik eskuineko behatz txikiraino, nire bihotzean lehertzen den ortzadarra.\nDonostia (1985). Biologian doktorea, ikerlaria ofizioz eta literaturazalea afizioz.


BOE.es - Estatuko Aldizkari Ofiziala: Euskaran, gehigarria 13/06/2018\nBOEren euskarazko gehigarria: Asteazkena 13 de ekaina de 2018, Zk. 143\nPRESIDENTETZAKO, GORTEEKIKO HARREMANETAKO ETA BERDINTASUNEKO MINISTERIOA\nTRANTSIZIO EKOLOGIKORAKO MINISTERIOA\nEbazpena, 2018ko ekainaren 8koa, Kontratazioa Arrazionalizatzeko eta Zentralizatzeko Zuzendaritza Nagusiarena, zeinaren bidez betetzen baita apirilaren 10eko EHA/1049/2008 Aginduaren bigarren xedapen gehigarria; ondasunak eta zerbitzuak kontratazio zentralizatukoak deklaratzekoa da agindu hori.\n(gaztelaniaz) PDF (2018/7912 - 2 or. - 219 KB)\nEbazpena, 2018ko martxoaren 22koa, Informazio Gizartearen eta Agenda Digitalaren Estatu Idazkaritzarena, Betekizun teknikoak argitaratzen dituena honako irrati-maiztasunen interfaze hauetarako: IR-260, 50,9-52,6 GHz bandarekin loturiko 48,5-50,2 GHz bandako zerbitzu finkoko irrati-loturako ekipoei buruzkoa; IR-261, 57-64 GHz bandako zerbitzu finkoko irrati-loturako ekipoei buruzkoa; IR-262, 64-66 GHz bandako zerbitzu finkoko irrati-loturako ekipoei buruzkoa; IR-263, 60 GHz banda zabaleko datu-ekipamenduei buruzkoa.\n(gaztelaniaz) PDF (2018/7913 - 5 or. - 235 KB)\nEbazpena, 2018ko apirilaren 9koa, Informazio Gizartearen eta Agenda Digitalaren Estatu Idazkaritzarena, Betekizun teknikoak argitaratzen dituena IR-101 irrati-maiztasunen interfazerako, zeina 1800 MHz-ko haririk gabeko mikrofonoetarako ekipoei buruzkoa baita.\n(gaztelaniaz) PDF (2018/7914 - 2 or. - 175 KB)\nEbazpena, 2018ko ekainaren 6koa, Energia Politikako eta Meatzeetako Zuzendaritza Nagusiarena, Gas-sisteman etengarritasuna aplikatzeko prozedura eta hura esleitzeko baldintzak arautzen dituen 2006ko uztailaren 25eko Ebazpena aldatzen duena.\n(gaztelaniaz) PDF (2018/7915 - 2 or. - 223 KB)\nEbazpena, 2018ko ekainaren 11koa, Idazkariordetzarena, Ministro Kontseiluaren 2001eko abenduaren 21eko Erabakiaren eranskina aldatzen duena. Erabaki horrek Estatuko Aldizkari Ofizialean argitaratzen diren ministro-aginduen numerazioa xedatzen du.\n(gaztelaniaz) PDF (2018/7916 - 2 or. - 164 KB)\nHuts-zuzenketa, honako honena: TEC/625/2018 Agindua, ekainaren 11koa, Energiaren Estatu Idazkaritzaren eskumena beste batek bereganatzea xedatzen duena eta Energiaren Estatu Idazkaritzaren 2018ko maiatzaren 9ko Ebazpena aldatzen duena; aldatzen den ebazpen horrek energia elektrikoaren produkzioaren eguneroko eta egun bereko merkatuen funtzionamendu-arauak onartzen ditu.\n(gaztelaniaz) PDF (2018/7917 - 1 or. - 210 KB)